tripathysagar/odia_wiki huggingface dataset:
ମୌସୁମୀ ପ୍ରଭାବିତ ରୋଗ  (ଇଂରାଜୀ ଭାଷାରେ / ) ଏକ ମାନସିକ ରୋଗ ଯେଉଁଥିରେ ଏକ ନିର୍ଦ୍ଦିଷ୍ଟ ସମୟରେ ଅବସାଦ ମନୋଦଶା ସୃଷ୍ଟି ହୁଏ  ଏହା ବାରମ୍ବାର ଘଟେ ଏବଂ ସାଧାରଣତଃ ଶୀତ ଋତୁରେ ଏହା ହୁଏ  ଏହାର ଲକ୍ଷଣ ମଧ୍ୟରେ ନିମ୍ନ ଅନୁଭବ, କାର୍ଯ୍ୟକଳାପରେ ଅନାଗ୍ରହ, ନିଦ୍ରାହୀନତା, ଖାଦ୍ୟ ରୁଚିରେ ପରିବର୍ତ୍ତନ, ଏକାଗ୍ରତାରେ ଅସୁବିଧା ଏବଂ ଅଳ୍ପ ଶକ୍ତିସମ୍ପନ୍ନ ରହିପାରେ  ଏହାର କାରଣ ଅସ୍ପଷ୍ଟ ରହିଛି। ପାରିବାରିକ ଇତିହାସ ଥିଲେ ଏହି ରୋଗ ସୃଷ୍ଟି ହୋଇପାରେ  ଡାଏଗନୋଷ୍ଟିକ ସ୍ଟାଟିସ୍ଟିକାଲ ମାନୁଆଲ ଅଫ ମେଣ୍ଟାଲ ଡିଜଅର୍ଡ଼ର  ( -5) ଅନୁସାରେ ଏହା ଏକ ଅନନ୍ୟ ରୋଗ ନୁହେଁ କିନ୍ତୁ ପ୍ରମୁଖ ଡିପ୍ରେସାଇଭ୍ ଡିସଅର୍ଡର୍ ବା ବାଇପୋଲାର ଡିଜଡର ସ‌ହିତ ଋତୁଗତ ସମ୍ପର୍କ ଅଛି  ଲକ୍ଷଣ ଅନୁସାରେ ଏହି ରୋଗ ନିର୍ଣ୍ଣୟ କରାଯାଏ। ଆଲୋକ ଥେରାପି, ପରାମର୍ଶ, ଅବସାଦରୋଧୀ ଔଷଧ ବା ଜୀବସାର ଘ ଦେଇ ଏହାର ଚିକିତ୍ସା କରାଯାଏ । ଅଧିକ ବ୍ୟାୟାମ କରିବାକୁ ମଧ୍ୟ ପରାମର୍ଶ ଦିଆଯାଏ । ଯେହେତୁ ବର୍ଷର ଏକ ନିର୍ଦ୍ଦିଷ୍ଟ ସମୟରେ ଲକ୍ଷଣଗୁଡିକ ଆରମ୍ଭ ହୁଏ ତେଣୁ ପୂର୍ବାନୁମାନ କରି ଲକ୍ଷଣ ଆରମ୍ଭ ହେବା ପୂର୍ବରୁ ଚିକିତ୍ସା ଆରମ୍ଭ କରାଯାଇପାରେ  ଚିକିତ୍ସା ଆରମ୍ଭ ପରେ ୧ରୁ ୨ ସପ୍ତାହ ମଧ୍ୟରେ ଲକ୍ଷଣ ଉନ୍ନତ ହୁଏ । ଯୁକ୍ତରାଷ୍ଟ୍ରରେ ପ୍ରାୟ ୫% ଲୋକଙ୍କୁ ଏହି ରୋଗ ପ୍ରଭାବିତ କରୁଥିବା ଆକଳନ କରାଯାଇଛି  ଏହା ଫ୍ଲୋରିଡାରେ ୧.୪% ହେଲାବେଳେ ଆଲାସ୍କାରେ ୧୦% ହୁଏ ଓ ଅକ୍ଷାଂଶ ସହିତ ରୋଗ ହାର ଭିନ୍ନ ହୋଇଥାଏ  ମହିଳାମାନେ ପୁରୁଷଙ୍କ ଅପେକ୍ଷା ଚାରି ଗୁଣ ଅଧିକ ପ୍ରଭାବିତ ହୁଅନ୍ତି  ଯୁବାବସ୍ଥା ଆରମ୍ଭରେ ପ୍ରାୟ ଏହି ରୋଗ ଆରମ୍ଭ ହୁଏ । ଏହି ଅବସ୍ଥାକୁ ନର୍ମାନ ଇ ରୋସେନ୍ଥାଲ  ( . ) ୧୯୮୪ ମସିହାରେ ଆନୁଷ୍ଠାନିକ ଭାବରେ ବର୍ଣ୍ଣନା କରିଥିଲେ  ।
ବୃନ୍ଦାବାହାଲ, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୪୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
କେଶବରାଓ ଦାତେ  ୧୮୮୯   ୧୯୭୧  ଜଣେ ଭାରତୀୟ କଥାଚିତ୍ର ଅଭିନେତା, ଯିଏକି ଉଭୟ ନିରବ ଏବଂ ଧ୍ୱନି କଥାଚିତ୍ରରେ କାମ କରିଥିଲେ । ସେ ନିଜର ଡ୍ରାମା କମ୍ପାନୀ ଚଳାଇବାକୁ ଚେଷ୍ଟା କରିଥିଲେ କିନ୍ତୁ ଉଭୟ ପରିଚାଳକ ଓ ଅଭିନେତାଙ୍କ ଭୂମିକା ନିଭେଇବା କଷ୍ଟକର ହୋଇ ପଡ଼ିଥିଲା । ଜନ୍ମ କେଶବରାଓ ୧୮୮୯ ମସିହାର ସେପ୍ଟେମ୍ବର ୨୮ ତାରିଖରେ ବ୍ରିଟିଶ ଭାରତ ଅନ୍ତର୍ଗତ ମହାରାଷ୍ଟ୍ରର ରତ୍ନଗିରିସ୍ଥିତ ଅଦିବାରେଠାରେ ଜନ୍ମଗ୍ରହଣ କରିଥିଲେ । ପେଷା ୧୯୩୩ ମସିହାରେ ତାଙ୍କ ଅଭିନୀତ ନାଟକ ଅନ୍ଧାଳୟାଞ୍ଚି ଶାଳା  "ଦ ବ୍ଲାଇଣ୍ଡସ୍ ସ୍କୁଲ ‌  ପାଇଁ ତାଙ୍କୁ ଅନେକ ପ୍ରସଂଶା ମିଳିବା ସହିତ ତାଙ୍କର ଅନେକ ଲୋକପ୍ରିୟତା ବଢ଼ିଥିଲା ଏବଂ ସେ ପ୍ରଭାତ ଫିଲ୍ମ କମ୍ପାନୀରେ ଯୋଗ ଦେଇଥିଲେ । ୧୯୩୭ ମସିହାରେ ସେ ମରାଠୀ କଥାଚିତ୍ର କୁଙ୍କୁରେ ଅଭିନୟ କରିଥିଲେ, ମାତ୍ର ଏହା ପ୍ରେକ୍ଷାଳୟରେ ସେତେ ଭଲ ପ୍ରଦର୍ଶନ କରିପାରିନଥିଲା । ୧୯୪୧ ମସିହାରେ ସେ ପ୍ରଭାତ ଫିଲ୍ମ କମ୍ପାନୀର ଶେଜାରୀରେ ଅଭିନୟ କରିଥିଲେ । ପରେ ସେ ମୁମ୍ବାଇରେ ନିର୍ମିତ ହୋଥିବା କିଛି କଥାଚିତ୍ରରେ ଚରିତ୍ର ଅଭିନେତା ଭାବରେ ଅଭିନୟ କରିଥିଲେ । ସେ ଭି. ଶାନ୍ତାରାମଙ୍କ ଡକ୍ଟର କୋଟନିସ୍ କି ଅମର କାହାନୀ  (୧୯୪୬), ଝନକ ଝନକ ପାୟଲ ବାଜେ  (୧୯୫୫), ନବରଙ୍ଗ  (୧୯୫୯) ଏବଂ ଗୀତ୍ ଗାୟା ପଥରୋଁ ନେ  (୧୯୬୪)ରେ ଅଭିନୟ କରିଥିଲେ  । କେଶବରାଓ ୪ଟି କଥାଚିତ୍ର, କିସିସେ ନା କେହନା  (୧୯୪୨), ଅନ୍ଧୋଁ କି ଦୁନିୟା  (୧୯୪୭), ଏବଂ ହିନ୍ଦୀ କଥାଚିତ୍ର ମାଲି  (୧୯୪୪) ଏବଂ ଏହାର ମରାଠୀ ଡବିଂ ଭକ୍ତିଚା ମାଲା  (୧୯୪୪)ର ନିର୍ଦ୍ଦେଶନା ଦେଇଥିଲେ  । ମାଲି ଏବଂ ଭକ୍ତିଚା ମାଲା ଭି.ଶାନ୍ତରାମଙ୍କ କଥାଚିତ୍ର ନିର୍ମାଣ କମ୍ପାନୀ ରାଜକମଲ କଳାମନ୍ଦିରଦ୍ୱାରା ନିର୍ମତି ହୋଇଥିଲେ । ଅଭିନୟ ଜୀବନ ଅଭିନେତା ଭାବରେ ଅମୃତ ମନ୍ଥନ  (୧୯୩୪) କୁଙ୍କୁ  (୧୯୩୭, ମରାଠୀ) ଚିଙ୍ଗାରିଈ  (୧୯୪୦) ଶେଜାରୀ  ପଡ଼ୋଶୀ   (୧୯୪୧) କିସିସେ ନା କେହନା  (୧୯୪୨) ଡ. କୋଟନିସ୍ କି ଅମର କାହାନୀ  (୧୯୪୬) ଆପ୍ନା ଦେଶ  (୧୯୪୯) ଦହେଜ  (୧୯୫୦) ଝନକ ଝନକ ପାୟଲ ବାଜେ  (୧୯୫୫) ତୁଫାନ୍ ଔର୍ ଦୀୟା  (୧୯୫୬) ନବରଙ୍ଗ  (୧୯୫୯) ଗୀତ୍ ଗାୟା ପଥରୋଁ ନେ  (୧୯୬୪) ନିର୍ଦ୍ଦେଶକ ଭାବରେ କିସିସେ ନା କେହନା  (୧୯୪୨) ଅନ୍ଧୋଁ କି ଦୁନିୟା  (୧୯୪୭) ମାଲି  (୧୯୪୪) - ହିନ୍ଦୀ ଭକ୍ତିଚା ମାଲା  (୧୯୪୪) - ମରାଠୀ ମୃତ୍ୟୁ କେଶବରାଓ ଦାତେ ୧୯୭୧ ମସିହାର ସେପ୍ଟେମ୍ବର ୧୩ ତାରିଖରେ ମୃତ୍ୟୁବରଣ କରିଥିଲେ  । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।
ଚୌଦ୍ୱାର-କଟକ  (କ୍ରମିକ ସଂଖ୍ୟା: ୯୧) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଚୌଦ୍ୱାର  (ବି), ଚାରବାଟିଆ, ଟାଙ୍ଗୀ-ଚୌଦ୍ୱାର ବ୍ଳକ ଓ କଟକ ମହାନଗର ନିଗମର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ ରଞ୍ଜନ ବିଶ୍ୱାଳ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେଶ କୁମାର ମହାପାତ୍ରଙ୍କଠାରୁ ୪୧୩୮୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ ରଞ୍ଜନ ବିଶ୍ୱାଳ, ସ୍ୱାଧୀନ ପ୍ରାର୍ଥୀ ଦୀପକ କୁମାର ବାରିକଙ୍କଠାରୁ ୩୨,୭୭୭ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୨୦୦୯ରେ ନୂତନ ଭାବେ ଗଠିତ ଏହି ନିର୍ବାଚନ ମଣ୍ଡଳୀରେ କେବଳ ୩ଥର ନିର୍ବାଚନ ଅନୁଷ୍ଠିତ ହୋଇଛି । ପୂର୍ବରୁ ଏହା ଚୌଦ୍ୱାର ନିର୍ବାଚନ ମଣ୍ଡଳୀ ଭାବେ ପରିଚିତ ହେଉଥିଲା ।
ଚୌରିଙ୍ଗି  ଚଉରଙ୍ଗି ମଧ୍ୟ କୁହାଯାଏ    ବଙ୍ଗଳା:       ଭାରତୀୟ ରାଜ୍ୟ ପଶ୍ଚିମ ବଙ୍ଗର ରାଜଧାନୀ କଲିକତା ସହରର କେନ୍ଦ୍ରରେ ଅବସ୍ଥିତ ଏକ ଅଞ୍ଚଳ । ଏହାର ଏକ ପାର୍ଶ୍ୱରେ ଜବାହରଲାଲ ନେହେରୁ ମାର୍ଗ ରହିଛି । ଏହା ଏକ ବ୍ୟବସାୟିକ ଅଞ୍ଚଳ । ବ୍ୟୁପତ୍ତି ଏହି ନାମର ବ୍ୟୁପତ୍ତି ବିଷୟରେ ବିଷାରଦମାନେ ମଧ୍ୟ ଦ୍ୱନ୍ଦରେ ରହନ୍ତି । ତେବେ ଚୌରିଙ୍ଗି ଗିରି ନାମକ ଜଣେ ଯୋଗୀ ଯିଏ ମାଁ କାଳିଙ୍କ ଏକ ମୁଖର ପ୍ରତିକୃତି ପାଇ ତାହାକୁ ମୂଳ କାଳୀଘାଟ ମନ୍ଦିର ନିର୍ମାଣ ସ୍ଥାପନା କରିଥିଲେ , ତାଙ୍କ ନାମ ଅନୁସାରେ ଏହି ଅଞ୍ଚଳରର ନାମ ଚୌରିଙ୍ଗି ହେଇଥିବାର କୁହା ଯାଇ । ଇତିହାସ ଗ୍ରାମ 17 ଶ ଶତାବ୍ଦୀରେ ଏହି ଅଞ୍ଚଳ ଜଙ୍ଗଲରେ ପୂର୍ଣା ଥିଲା । ସେଠାରେ ଚୌରିଙ୍ଗି , ବିରାଜି ଓ କୋଲିମ୍ବା ନାମକ ଗ୍ରାମ ସବୁ ଥିଲା । ଭୌଗୋଳିକ ସ୍ଥିତି କେନ୍ଦ୍ର କଲିକତାରେ ଥିବା ଚୌରିଙ୍ଗିର ଉତ୍ତରରେ ଜନବଜର , ପୂର୍ବରେ ତାଳତାଲା ଦକ୍ଷିଣରେ ଭାବନିପୁର , ପଶ୍ଚିମରେ ମଇଦାନ ରହିଛି । ଏହାର ନିକଟ ଅଞ୍ଚଳ ନିଉ ମାର୍କେଟ ପାଖ ଯାଏ ରହିଛି । , ଜନସଂଖ୍ୟା ଚୌରିଙ୍ଗି କଲିକତା କର୍ପୋରେସନ ର 11ଟି ୱାଡକୁ ନେଇ ଗଠିତ । 2001 ଜନଗଣନାରେ ଏହାର ସମୁଦାୟ ଜନସଂଖ୍ୟା 159,917 ଥିଲା । ଏଠି ମଧ୍ୟରୁ ପୁରୁଷ 101,189 ଥିବା ବେଳେ ମହିଳା 58,828 ଥିଲା । ସୃଜନ ସୃଷ୍ଟି ବଙ୍ଗାଳୀ ଉପନ୍ୟାସକାର ଶଙ୍କର ନାମକ ଏକ ପୁସ୍ତକ 1962ରେ ରଚନା କରିଥିଲେ । ତାହା ଏହି ଅଞ୍ଚଳ ଉପରେ ପର୍ଯ୍ୟବସିତ ଥିଲା । ତାହା ବହୁ ଜନ ଆଦୃତ ହେଇଥିଲା । ପିନକୀ ମୁଖାର୍ଜୀ ଏହା ଉପରେ ବେଶିତ କରି ଏକ ଫିଲ୍ମ ନିର୍ମାଣ କରିଥିଲେ । 1981 ମସିହାରେ ଅପର୍ଣା ସେନ , 36 , ନାମକ ଏକ ଫିଲ୍ମ ନିଜ ନିର୍ଦ୍ଦେଶନାରେ ନିର୍ମାଣ କରୁଥିଲେ । ଏହାର କାହାଣୀ ଏଠାରେ ଏକ ସାନ ଘରେ ଏକାକିତ୍ୱ ଜୀବନ ବିତଉଥିବା ଜଣେ ଆଙ୍ଗ୍ଲୋ-ଇଣ୍ଡିଆନ ବୟସ୍କ ସ୍କୁଲ ଶିକ୍ଷକ ଙ୍କ ବିଷୟବସ୍ତୁ ଉପରେ ଆଧାରିତ ଥିଲା ।
ଶିଶିର କୁମାର ନରେନ୍ଦ୍ର ଦେବ  (୨୧ ଅକ୍ଟୋବର ୧୯୩୦ - ୧୯ ଜୁଲାଇ ୧୯୭୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଶିଶିର ୧୯୩୦ ମସିହାର ଅକ୍ଟୋବର ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃପାସିନ୍ଧୁ ନରେନ୍ଦ୍ର ଦେବ ଓ ପତ୍ନୀଙ୍କ ନାମ ରତ୍ନ ମଞ୍ଜରୀ ଦେବୀ । ରାଜନୈତିକ ଜୀବନ ଶିଶିର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଶିଶିର ୧୯୭୪ ମସିହାର ଜୁଲାଇ ୧୯ ତାରିଖରେ ୪୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆତ୍ମହତ୍ୟାର ଏହାର ଅର୍ଥ ସ୍ୱେଚ୍ଛାରେ ନିଜକୁ ହତ୍ୟା କରିବା ଓ ଏହାକୁ ସୁଇସାଇଡ  (ଇଂରାଜୀ ଭାଷାରେ ) ମଧ୍ୟ କୁହାଯାଏ  ।. ଏହାର ସଙ୍କଟ ଜନ‌କ ଅବସ୍ଥାମାନଙ୍କ ନାମ ମାନସିକ ବେମାରୀ ଅବସାଦ, ସିଜୋଫ୍ରେନିଆ, ମଦ୍ୟାତ୍ୟୟ, ନିଶା ଦ୍ରବ୍ୟ ସେବନ, ବାଇପୋଲାର ଡିଜଅଡର ଇତ୍ୟାଦି । ଅନ୍ୟ କାରକମାନଙ୍କ ନାମ ଚାପ ଜନିତ ଆବେଗ ଯାହା ଅର୍ଥନୈତିକ ସମସ୍ୟା, ସମ୍ପର୍କ ସମସ୍ୟା ବା ଭ‌ୟ । ପୂର୍ବରୁ ଆତ୍ମହତ୍ୟା ଚେଷ୍ଟା ଥିଲେ ଭବିଷ୍ୟତ ସଙ୍କଟ ଅଧିକ ରହେ । ବର୍ଡର ଲାଇନ ପର୍ସନାଲିଟି ଡିଜ୍ଅର୍ଡର ଓ ମ୍ୟାନିକ୍ ଡିପ୍ରେସନ ଯୋଗୁ ହତାଶା ହୁଏ ଓ ଏହାଦ୍ୱାରା ଆତ୍ମହତ୍ୟା ହୁଏ । ଆତ୍ମହତ୍ୟା ପ୍ରତିରୋଧ ନିମନ୍ତେ ଆଗ୍ନେୟାସ୍ତ୍ର ଓ ବିଷ ଅପ‌ହଞ୍ଚ, ମାନସିକ ବେମାରୀର ଚିକିତ୍ସା, ଡ୍ରଗ ଅପବ୍ୟବ‌ହାର, ଅର୍ଥନୀତିରେ ସୁଧାର ଓ ମିଡିଆ ରିପୋର୍ଟ ଅତି ଆବଶ୍ୟକ । ସାଧାରଣତଃ କ୍ରାଇସିସ୍ ହଟ୍ ଲାଇନ  (ଫୋନ୍ ଯୋଗେ ପରାମର୍ଶ) ବ୍ୟବ‌ହାର କରାଯାଉଥିଲେ ମଧ୍ୟ ଏହାର କାର୍ଯ୍ୟକାରୀତା ବିଷୟରେ ପ୍ରମାଣ ବିଶେଷ ନାହିଁ  । ବିଭିନ୍ନ ଦେଶରେ ଭିନ୍ନ ଭିନ୍ନ ପ୍ରକାର ଆତ୍ମହତ୍ୟା ଦେଖାଯାଏ । ସାଧାରଣତଃ ବେକ ଝୁଲେଇବା  , ପୋକମରା ଔଷଧ ସେବନ ଓ ଆଗ୍ନେୟାସ୍ତ୍ରଦ୍ୱାରା ଏହା ସମ୍ଭବ ହୁଏ । ପ୍ରତିବର୍ଷ ପ୍ରାୟ ୮୦୦,୦୦୦ରୁ ଏକ ନିୟୁତ ଲୋକ ଏହି ଭାବରେ ମରନ୍ତି ଓ ଏହା ପୃଥିବୀରେ ମୃତ୍ୟୁର ଦଶମ କାରଣ ରୂପେ ପରିଚିତ । ପୁରୁଷ ଆତ୍ମହତ୍ୟା ସଂଖ୍ୟା ମହିଳାଙ୍କ ଅପେକ୍ଷା ୩ରୁ ୪ ଗୁଣ ଅଧିକ । ସନ ୧୯୯୦ରେ ୭୧୨,୦୦୦ ଆତ୍ମହତ୍ୟା ମୃତ୍ୟୁ ହୋଇଥବା ବେଳେ ୨୦୧୩ରେ ୮୪୨,୦୦୦ ମୃତ୍ୟୁ ହୋଇଥିଲା । ୧୦ରୁ ୨୦ ନିୟୁତ ଆତ୍ମଘାତୀ ଚେଷ୍ଟା ପ୍ରତି ବର୍ଷ ହୁଏ ଯାହା ଫଳପ୍ରଦ ହୋଇପାରି ନ ଥାଏ । ଯୁବକମାନେ ମହିଳାମାନଙ୍କ ଅପେକ୍ଷା ୩ରୁ ୪ ଗୁଣ ଅଧିକ ଆତ୍ମହତ୍ୟା ଚେଷ୍ଟା କରନ୍ତି । ଅଣ-ମାରାତ୍ମକ ଆତ୍ମହତ୍ୟା ପ୍ରଚେଷ୍ଟଦ୍ୱାରା ଆଘାତ ଓ ଦୀର୍ଘସ୍ଥାୟୀ ଅକ୍ଷମତା ଦେଖାଯାଏ । ୧୫-୨୯ ବର୍ଷ ବୟସ୍କଙ୍କ ମଧ୍ୟରେ ଆତ୍ମହତ୍ୟା ହିଁ ମୃତ୍ୟୁର ଦ୍ୱିତୀୟ ବଡ଼ କାରଣ ବୋଲି ମଙ୍ଗଳବାର, ୧୧ ସେପ୍ଟେମ୍ବର ୨୦୧୮ ମିଳିତ ଜାତିସଂଘ ନିଜର ଏକ ରିପୋର୍ଟରେ ଉଲ୍ଲେଖ କରିଥିଲା। ଲାନ୍‌ସେଟ୍‌ ପବ୍ଲିକ୍‌ ହେଲ୍‌ଥ ଜର୍ନାଲ୍‌ରେ  ଦି ଗ୍ଲୋବାଲ୍‌ ବର୍ଡନ୍‌ ଅଫ୍‌ ଡିଜିଜ୍‌ ଷ୍ଟଡିଜ୍‌ ୧୯୯୦-୨୦୧୬  ଶୀଷର୍କରେ ପ୍ରକାଶିତ ଏକ ରିପୋର୍ଟରେ ଦର୍ଶାଯାଇଛି ଯେ, ବିଶ୍ୱବ୍ୟାପୀ ଘଟୁଥିବା ଆତ୍ମହତ୍ୟାର ୩୭% ପୁରୁଷ କେବଳ ଭାରତୀୟ ଏବଂ ୨୪% ମହିଳା ଚରମ ପଦକ୍ଷେପ ନେଇଥାନ୍ତି । ୧୫-୩୯ ବର୍ଷ ବୟସ୍କଙ୍କ ଆତ୍ମହତ୍ୟାରେ ଭାରତ ବିଶ୍ୱସ୍ତରରେ ତୃତୀୟ । ୧୯୯୦ରୁ ୨୦୧୬ ମଧ୍ୟରେ ଦେଶରେ ଆତ୍ମହତ୍ୟା ଜନିତ ମୃତ୍ୟୁସଂଖ୍ୟା ୪୦% ବଢ଼ିଛି । କେବଳ ୨୦୧୬ରେ ଭାରତରେ ୨,୩୦,୩୧୪ ଲୋକ ଆତ୍ମହତ୍ୟା କରିଛନ୍ତି । କର୍ନାଟକ, ତାମିଲନାଡୁ, ଆନ୍ଧ୍ରପ୍ରଦେଶ, ତେଲେଙ୍ଗାନା, ପଶ୍ଚିମବଙ୍ଗ ଏବଂ ତ୍ରିପୁରାରେ ଉଭୟ ପୁରୁଷ ଏବଂ ମହିଳାଙ୍କ କ୍ଷେତ୍ରରେ ଆତ୍ମହତ୍ୟା ହାର ସବୁଠାରୁ ଅଧିକ । କେରଳ, ଛତିଶଗଡ଼ରେ ଅଧିକ ପୁରୁଷ ଆମହତ୍ୟା କରିଥାନ୍ତି । ଭାରତରେ ପ୍ରତି ୧ଲକ୍ଷରେ ୧୫% ମହିଳା ଆତ୍ମହତ୍ୟା କରିଥାନ୍ତି। କେତେକ ଚିନ୍ତାଧାରା ଆତ୍ମହତ୍ୟା ପ୍ରରୋଚନା କରେ ଯଥା: ସମ୍ମାନ  , ଧର୍ମ ଓ ଜୀବନର ମୂଲ୍ୟବୋଧ । ଆବ୍ରାହମ ଧର୍ମ ଅନୁଯାୟୀ ଜୀବନ ପବିତ୍ର, ତେଣୁ ଏହାକୁ ତ୍ୟାଗ କରିବା ପ୍ରଭୁଙ୍କ ପ୍ରତି ଅପରାଧ କରିବା ସଙ୍ଗେ ସମାନ । ଜାପାନର ସମୁରାଇ ଯୁଗରେ ଏହା  (ସେପୁକୁ ବା ଆତ୍ମହତ୍ୟା) ଭୁଲର ପ୍ରାୟଶ୍ଚିତ କିମ୍ବା ପ୍ରତିବାଦ ରୁପେ ଗଣା ହେଉଥିଲା  ।. ଆଇନ ବହିର୍ଭୂତ ସତୀ ଦାହ ପ୍ରଥାରେ ବିଧବାମାନେ ସ୍ୱଇଛାରେ ବା ପରିବାରର ପ୍ରରୋଚନାରେ ନିଜକୁ ଚିତାରେ ବିସର୍ଜନ କରୁଥିଲେ ।ପଶ୍ଚିମ ଦେଶମାନଙ୍କରେ ଆଗେ ଆତ୍ମହତ୍ୟା ଚେଷ୍ଟା ଦଣ୍ଡନୀୟ ଅପରାଧ ଥିଲା କିନ୍ତୁ ଏବେ ଅଧିକାଂଶ ଦେଶରେ ତାହା ନାହିଁ ।. ଅନେକ ଦେଶରେ ଏହାକୁ ଦଣ୍ଡନୀୟ ଅପରାଧ ରୂପେ ବିବେଚନା କରାଯାଏ । ବିଂଶ ଓ ଏକବିଂଶ ଶତାବ୍ଦୀରେ ଆତ୍ମଦାହ ଏକ ପ୍ରତିବାଦ ମାଧ୍ୟମ ହୋଇଛି । ଯୁଦ୍ଧ ସମୟରେ ଆତ୍ମଘାତୀ ବମ୍ ଉଡ଼ାଜାହାଜରୁ ପକେଇବାକୁ ଜାପାନୀମାନେ କାମିକାଜେ କ‌ହନ୍ତି ଓ ଉଗ୍ରବାଦୀମାନେ ମଧ୍ୟ ଏହିପରି ଆତ୍ମଘାତୀ ବମ୍ ପକେଇବା କାମ ମଧ୍ୟ କରନ୍ତି । ସୁଇସାଇଡ ଶବ୍ଦ ଲାଟିନ ଭାଷାର ସୁଇସାଇଡମ   ଶବ୍ଦରୁ ନିଆଯାଇଛି ଯାହାର ଅର୍ଥ ନିଜକୁ ହତ୍ୟା କରିବା ।
ଓଡ଼ିଶା ସରକାରଙ୍କ ଏକ ମାଗଣା ଔଷଧ ବଣ୍ଟନ ବ୍ୟବସ୍ଥା । ଭୁବନେଶ୍ୱରସ୍ଥିତ କ୍ୟାପିଟାଲ ହସପିଟାଲରେ ଓଡ଼ିଶା ରାଜ୍ୟ ଔଷଧ ନିଗମ  ର ନୂତନ କାର୍ଯ୍ୟାଳୟ ଉଦ୍ଘାଟନ ଅବସରରେ ୨୦୧୫ ମଇ ପହିଲାରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏହି ନୂଆ ଯୋଜନାର ଶୁଭାରମ୍ଭ କରିଛନ୍ତି । ଉଦ୍ଦେଶ୍ୟ ଓଡ଼ିଶାବାସୀଙ୍କୁ ବିଭିନ୍ନ ପ୍ରକାରର ଜୀବନରକ୍ଷକ ବ୍ୟୟବହୁଳ ଔଷଧଗୁଡ଼ିକୁ ବିନାମୂଲ୍ୟରେ ଯୋଗାଇଦେବା ବ୍ୟବସ୍ଥାକୁ ତ୍ୱରାନ୍ୱିତ କରିବା ଉଦ୍ଦେଶ୍ୟରେ ଓଡ଼ିଶା ସରକାରଙ୍କ ଏକ ପ୍ରୟାସ ।ଜନସାଧାରଣଙ୍କୁ ମାଗଣା ଚିକିତ୍ସା ଏବଂ ମାଗଣା ଔଷଧ ଯେଭଳି ହାତ ପାଆନ୍ତାରେ ମିଳିବ ସେଥିନେଇ ସ୍ୱାସ୍ଥ୍ୟ ବିଭାଗ ପକ୍ଷରୁ ଏହି ନିରାମୟ ଯୋଜନା କାର୍ଯ୍ୟକାରୀ କରାଯାଇଛି । ଏହି ଯୋଜନାରେ ପର୍ଯ୍ୟାୟକ୍ରମେ ରାଜ୍ୟର ସମସ୍ତ ସରକାରୀ ଚିକିତ୍ସାଳୟକୁ ଆସୁଥିିବା ରୋଗୀମାନଙ୍କୁ ମାଗଣାରେ ଜେନେରିକ ମେଡିସିନ ଯୋଗାଇ ଦିଆଯିବ । ଏହାଦ୍ୱାରା ଗରୀବ ରୋଗୀଙ୍କ ଚିକିତ୍ସା ଖର୍ଚ୍ଚ ବହୁ ପରିମାଣରେ ହ୍ରାସ ହୋଇପାରିବ । ଯୋଜନା ରୂପାୟନ ଏହି ଯୋଜନା ଓଡ଼ିଶା ରାଜ୍ୟ ଔଷଧ ନିଗମ ଦ୍ୱାରା ପରିଚାଳିତ ହେଉଛି । ସ୍ୱାସ୍ଥ୍ୟସେବାକୁ ଅଧିକ ଜନାଭିମୁଖୀ କରିବାପାଇଁ ୨୦୧୪ ମସିହା ବଜେଟରେ ୨୦୦କୋଟି ଟଙ୍କାର ବ୍ୟବସ୍ଥା କରାଯାଇଥିଲା । କେନ୍ଦ୍ରସରକାରଙ୍କ ନୀତି ଅନୁସାରେ, ଯଦି ମାଗଣା ଔଷଧ ବିତରଣ କାର୍ଯ୍ୟକ୍ରମ କେନ୍ଦ୍ର ସରକାରଙ୍କ ଗୁଣବତ୍ତା ନିର୍ଦ୍ଦେଶାବଳୀର ସଫଳ ରୂପାୟନ ହୁଏ, ତେବେ ପ୍ରୋତ୍ସାହନ ଆକାରରେ ୫% ଅଧିକ ଜାତୀୟ ସ୍ୱାସ୍ଥ୍ୟ ମିଶନ ପାଣ୍ଠି ମିଳିବ । ଏହିକ୍ରମରେ ଜନସାଧାରଣଙ୍କୁ କିଭଳି ଅଧିକରୁ ଅଧିକ ଉତ୍ତମ ସ୍ୱାସ୍ଥ୍ୟସେବା ଯୋଗାଇ ଦିଆଯିବ ସେଥିଲାଗି ଔଷଧ ନିଗମ ପ୍ରସ୍ତୁତ କରାଯାଇଛି । ଏଣିକି କେନ୍ଦ୍ରୀୟ ପ୍ରକ୍ରିୟାରେ ଇ-ଟେଣ୍ଡର ମାଧ୍ୟମରେ ଔଷଧ କିଣାଯିବା ସାଙ୍ଗକୁ ସ୍ୱଚ୍ଛତା ଉପାୟରେ ଶୀତଳଭଣ୍ଡାରରେ ରଖିବା, ସୁବଣ୍ଟନ ବ୍ୟବସ୍ଥା କରିବା ଏବଂ ଡାକ୍ତରମାନେ ଯେଭଳି ସରକାରୀ ଔଷଧକୁ ରୋଗୀଙ୍କୁ ଯୋଗାଇବେ ତା  ଉପରେ ଗୁରୁତ୍ୱ ଦିଆଯାଉଛି । ସମସ୍ତ ବିଧି ଏବଂ ବଣ୍ଟନ ପ୍ରକ୍ରିୟା ଅନଲାଇନ ହେବ । ସୂଚନା ପ୍ରଯୁକ୍ତି ପ୍ଲାଟଫର୍ମ ସ୍ୱଚ୍ଛତା ଆଣିବ ଏବଂ ନଷ୍ଟ ରୋକିବାକୁ ଧ୍ୟାନ ଦେବ । ଅଡିଟ ପାଇଁ ଡାକ୍ତରଙ୍କ ପ୍ରେସକ୍ୟୁସନ ସ୍କାନ ହୋଇ ବେବସାଇଟରେ ଅପଲୋଡ଼ ହେବ ଯେଉଁଥିପାଇଁ ଏହି ଯୋଜନା ଅନ୍ତର୍ଗତ ୩୫୦ଟି ପ୍ରକାର ମାଗଣାରେ ଥିବା ଔଷଧ ମଧ୍ୟରୁ ସେ ରୋଗୀଙ୍କୁ ପ୍ରେସକ୍ରାଇବ କରୁଛନ୍ତି କି ନାହିଁ ଜଣାପଡ଼ିବ । ଏହି ଯୋଜନାରେ ଔଷଧ ଉପଲବ୍ଧ ସ୍ଥାନ ଏହି ଯୋଜନାରେ ରୋଗୀଙ୍କୁ ମାଗଣାରେ ୫୭୨ ପ୍ରକାର ଔଷଧ ଯୋଗାଇ ଦିଆଯିବ । ପ୍ରଥମ ପର୍ଯ୍ୟାୟରେ ୨୭୨ ପ୍ରକାର ଔଷଧ ଉପଲବ୍ଧ ହେବ । ପ୍ରଥମ ପର୍ଯ୍ୟାୟରେ ଏହି ମାଗଣା ଔଷଧ ବଡ଼ ମେଡ଼ିକାଲଗୁଡ଼ିକ ସହିତ ସମସ୍ତ ଜିଲ୍ଲା ମୁଖ୍ୟ ଚିକିତ୍ସାଳୟରେ ଉପଲବ୍ଧ ହୋଇଛି । ଦ୍ୱିତୀୟ ପର୍ଯ୍ୟାୟରେ ସବୁ ପ୍ରାଥମିକ ଚିକିତ୍ସାକେନ୍ଦ୍ର ଓ ଉପକେନ୍ଦ୍ରଗୁଡିକୁ ଏଥିରେ ସାମିଲ କରାଯିବ । ରାଜ୍ୟର ସମସ୍ତ ଡାକ୍ତରଖାନାଗୁଡ଼ିକରେ ରୋଗୀମାନେ ଏହି ମାଗଣା ଔଷଧଗୁଡ଼ିକୁ ପାଇପାରିବେ । ଇ-ଔଷଧି ସହ ନିରାମୟ ଏବେ ଇ-ଔଷଧି ମାଧ୍ୟମରେ ଡାକ୍ତରଖାନାଗୁଡ଼ିକରେ ମାଗଣାରେ ୨୭୨ ପ୍ରକାରର ଔଷଧ ମିଳୁଛି । ନିରାମୟ ଜରିଆରେ କର୍କଟ, ମଧୁମେହ, ସିକିଲସେଲ ଆନେମିଆ, ଥାଲାସେମିଆ, ହେମୋଫିଲିଆ ଏବଂ ମାନସିକ ରୋଗ ଆଦି ଦୁରାରୋଗ୍ୟ ରୋଗ ପାଇଁ ଔଷଧ ସହିତ ହସ୍ପିଟାଲ ବ୍ୟବହାର୍ଯ୍ୟ ଏବଂ ମେଡିକାଲ ସର୍ଜିକାଲ ଉପକରଣ ଯୋଗାଇ ଦିଆଯାଉଛି । କର୍କଟ ରୋଗ ପାଇଁ ମାଗଣା ଔଷଧ ସମସ୍ତ ସରକାରୀ ଡାକ୍ତରଖାନାମାନଙ୍କରେ ୨୦୧୫ ଶେଷ ସୁଦ୍ଧା ଉପଲବ୍ଧ ହେଉଛି ।
ଦୀପା ସାହୁ  (୨୫ ଅକ୍ଟୋବର ୧୯୮୫ - ୨୭ ଜୁଲାଇ ୨୦୨୦) ଜଣେ ଓଡ଼ିଆ ଅଭିନେତ୍ରୀ ଥିଲେ  । ସେ ମୁଖ୍ୟତଃ ଓଡ଼ିଆ ଆଲବମ୍, ଦୂରଦର୍ଶନ ଧାରାବାହିକ ଓ କଥାଚିତ୍ରରେ ଅଭିନୟ କରୁଥିଲେ । ଦୀପା ୨୦୦୩ ମସିହାରେ ନାରୀ ଆଖିରେ ନିଆଁ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ଧର୍ମର ହେବ ଜୟ, କଲେଜ ଟାଇମ ଭଳି କଥାଚିତ୍ରରେ ଅଭିନୟ କରିଥିଲେ । ସେ ହାଏ ହାଏ ତୋ ମଲ୍ଲୀ ଫୁଲ ଗଜରା, ତୋର ଲମ୍ବା ବେଣୀ, କୃଷ୍ଣ ଚୂଡ଼ା ରଙ୍ଗର ନାଲି ଓଢ଼ଣୀ, ଏକଡ଼ା ଏକଡ଼ା ରା ଭଳି ଲୋକପ୍ରିୟ ଓଡ଼ିଆ ଆଲବମ୍‌ରେ ଅଭିନୟ କରିଥିଲେ । ୨୦୨୦ ମସିହାରେ କର୍କଟ ରୋଗରେ ପୀଡ଼ିତ ହୋଇ ସେ ମୃତ୍ୟୁବରଣ କରିଥିଲେ । ଜନ୍ମ ଓ ପରିବାର ଦୀପା ୧୯୮୫ ମସିହାର ଅକ୍ଟୋବର ମାସ ୨୫ ତାରିଖରେ ଢେଙ୍କାନାଳ ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ମନୀନ୍ଦ୍ରନାଥ ଦତ୍ତଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଏକ କନ୍ୟା ସନ୍ତାନ ଥିଲା । ଅଭିନୟ ଜୀବନ ଦୀପା ଓଡ଼ିଆ ୨୦୦୩ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ନାରୀ ଆଖିରେ ନିଆଁ । ଏହାପରେ ସେ ୨୦୦୫ ମସିହାରେ ଧର୍ମର ହେବ ଜୟ ଓ ୨୦୧୩ ମସିହାରେ କଲେଜ୍ ଟାଇମ୍ ଚଳଚ୍ଚିତ୍ରରେ ଅଭିନୟ କରିଥିଲେ । ସେ କେତେଗୁଡ଼ିଏ ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ କରିଛନ୍ତି । ଇଟିଭି ଓଡ଼ିଆରେ ପ୍ରସାରିତ ଧାରାବାହିକ ବଡ଼ ଘର ବଡ଼ ଗୁମର କଥାରେ ସେ ମୀରା ଦେବରାୟ ଭୂମିକାରେ ଅଭିନୟ କରିଥିଲେ, ଯାହାକି ଏକ ଖଳ ଚରିତ୍ର ଥିଲା । ଦୀପା ଅନେକ ଓଡ଼ିଆ ଆଲବମ୍ ଗୀତରେ ଅଭିନୟ କରିଛନ୍ତି । ତାଙ୍କ ଅଭିନୀତ ଆଲବମ୍ ଗୁଡ଼ିକ ମଧ୍ୟରେ ହାଏ ହାଏ ତୋ ମଲ୍ଲୀ ଫୁଲ ଗଜରା, ତୋର ଲମ୍ବା ବେଣୀ, କୃଷ୍ଣ ଚୂଡ଼ା ରଙ୍ଗର ନାଲି ଓଢ଼ଣୀ, ଏକଡ଼ା ଏକଡ଼ା ରା ଭଳି ଲୋକପ୍ରିୟ ଗୀତ ଅନ୍ତର୍ଭୁକ୍ତ । ଅଭିନୀତ ଓଡ଼ିଆ କଥାଚିତ୍ର ଅଭିନୀତ ଓଡ଼ିଆ ଧାରାବାହିକ ମୃତ୍ୟୁ ଦୀପା ୨୦୨୦ ମସିହାର ଜୁଲାଇ ମାସ ୨୭ ତାରିଖରେ ମୃତ୍ୟବରଣ କରିଥିଲେ । ସେ ଜରାୟୁ କର୍କଟ ରୋଗରେ ପୀଡ଼ିତ ଥିଲେ । ସେ କ୍ୟାପିଟାଲ ହସ୍ପିଟାଲ, ଭୁବେନେଶ୍ୱର ଏମ୍‌ସ୍‌ରେ ଚିକିତ୍ସିତ ହେଉଥିଲେ । ମୃତ୍ୟୁ ବେଳକୁ ତାଙ୍କୁ ୩୪ ବର୍ଷ ବୟସ ହୋଇଥିଲା ।
ଲୌହ ଅତିଭାର, ଅନ୍ୟ ନାମ ହେମୋକ୍ରୋମାଟୋସିସ  (ଇଂରାଜୀ ଭାଷାରେ ବା ) କୁହାଯାଏ ଯେତେବେଳେ ଶରୀରରେ ଅତ୍ୟଧିକ ପରିମାଣର ଲୁହା ଜମିଯାଏ  । ଏହାର ଲକ୍ଷଣ: ଥକ୍କା, ଉଦର ଯନ୍ତ୍ରଣା, ଚର୍ମ କଳା ପଡ଼ିଯିବା ଏବଂ ଯୌନ ସମସ୍ୟା ଉତ୍ପନ୍ନ ହୁଏ । ରୋଗ ଜଟିଳ ହେଲେ ସିରୋସିସ୍, ଯକୃତ ବିଫଳତା, ଯକୃତ କର୍କଟ, ହୃଦ୍‌ପାତ, ମଧୁମେହ, ଆର୍ଥ୍ରାଇଟିସ, ଏବଂ ସଂକ୍ରମଣ ହୋଇପାରେ । ଏହାର ସାଧାରଣ କାରଣ ହେଉଛି ଜେନେଟିକ ସମସ୍ୟାର ବଂଶଗତ ହେମୋକ୍ରୋମାଟୋସିସ  , ଜେନେଟିକ ସମସ୍ୟା ଏବଂ ପୁନଃପୌନିକ ରକ୍ତ ଗ୍ରହଣ ଫଳରେ ଲୌହ ପରିମାନ ବୃଦ୍ଧି । ଅତ୍ୟଧିକ ଖାଦ୍ୟ ଗ୍ରହଣ କିମ୍ବା କ୍ୱଚିତ ଦେଖାଯାଉଥିବା ଶିଶୁର ବିକାଶ ସମୟରେ ଆଘାତ ଫଳରେ ଏହା ହୁଏ ଯାହାକୁ ନିଓନାଟାଲ ହେମୋକ୍ରୋମାଟୋସିସ ମଧ୍ୟ କୁହାଯାଏ । ଅନ୍ୟାନ୍ୟ ଯକୃତ ରୋଗ ଥିଲେ ଏବଂ ମଦ୍ୟପାନ କରୁଥିଲେ ଏହାର ଗୁରୁତର ସଙ୍କଟ ରହିପାରେ । ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ଓ ଯକୃତ ବାୟୋପ୍ସିଦ୍ୱାରା ଏହାକୁ ସମର୍ଥନ କରାଯାଏ । ଚିକିତ୍ସା: ନିୟମିତ ଫ୍ଲେବୋଟୋମିଦ୍ୱାରା ଶିରାରୁ ରକ୍ତ ଅପସାରଣ କରି ଲୌହ ଅତିଭାର କମେଇଦିଆଯାଏ । ପ୍ରାରମ୍ଭରେ ଏହା ସପ୍ତାହରେ ଦୁଇଥର କରାଯାଇପାରେ ଏବଂ ଥରେ ସ୍ତର ହ୍ରାସ ହେଲେ ବର୍ଷକୁ ଦୁଇରୁ ତିନିଥର କରାଯାଇପାରେ  ଯେଉଁମାନଙ୍କର ଅନ୍ୟ କାରଣରୁ ଲୌହ ଅତିଭାର ଥାଏ, ସେମାନଙ୍କର ଚିଲେସନ ଥେରାପି କରି ଚିକିତ୍ସା କରାଯାଏ । ନିଓନାଟାଲ ହେମୋକ୍ରୋମାଟୋସିସ ରୋଗରେ ପ୍ରତିବଦଳ ରକ୍ତଦାନ ଓଇମ୍ମ୍ୟୁନୋଗ୍ଲୋବ୍ୟୁଲିନ ଥେରାପି ସହିତ ଚିକିତ୍ସା କରାଯାଇପାରେ  ବେଳେବେଳେ ଯକୃତ ପ୍ରତିରୋପଣ ଆବଶ୍ୟକ ହୁଏ  ଲୌବ ପରିପୂରକଏବଂ ଭିଟାମିନ୍ ସି ଏଡ଼େଇବା ଉଚିତ୍  ଶ୍ୱେତାଙ୍ଗ ଲୋକଙ୍କ ମଧ୍ୟରୁ ପ୍ରତି ୪୦୦ ଜଣରେ ୧ ଜଣର ଏହି ରୋଗ ଥାଏ ଏହା ଏହି ଗୋଷ୍ଠୀର ସବୁଠାରୁ ସାଧାରଣ ଅଟୋସୋମାଲ ରିସିସିଭ ରୋଗ । ପୁରୁଷମାନଙ୍କର ଲକ୍ଷଣ ୪୦ ବର୍ଷ ବୟସ ପରେ ଏବଂ ମହିଳାଙ୍କର ସାଧାରଣତଃ ୫୦ ବର୍ଷ ବୟସ ପରେ ଏହି ରୋଗ ହୁଏ । ପୁରୁଷ ଏବଂ ମହିଳାଙ୍କର ସମାନ ଭାବରେ ମ୍ୟୁଟେସନ ହେଲେ ମଧ୍ୟ ପୁରୁଷମାନଙ୍କର ୨ବା ୩ ଗୁଣ ଅଧିକ ଜଟିଳତା ଦେଖାଯାଏ । ଯଦି ରୋଗ ଶୀଘ୍ର ଚିହ୍ନଟ ହୁଏ ଏବଂ ଚିକିତ୍ସା କରାଯାଏ ତେବେ ଏହି ରୋଗର ଫଳାଫଳ ଭଲ ହୁଏ  ଏହି ରୋଗର ଲକ୍ଷଣ‌ଗୁଡ଼ିକ ଆର୍ମାଣ୍ଡ ଟ୍ରସୋ ୧୮୬୫ ମସିହାର ପ୍ରଥମେ ବର୍ଣ୍ଣନା କରିଥିଲେ ଓ ୧୮୮୯ ମସିହାରେ ଭନ ରେକଲିଙ୍ଗ‌ହସେନ ଏହି ରୋଗର ଲୁହା ସହିତ ସମ୍ପର୍କ ଥିବା ଦର୍ଶେଇଥିଲେ ।
ହେମନ୍ତ କୁମାର ସିଂହ ଦଣ୍ଡପାଟ  (୨୮ ଅପ୍ରେଲ ୧୯୩୨ - ୧୮ ମାର୍ଚ୍ଚ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ହେମନ୍ତ ୧୯୩୨ ମସିହାର ଅପ୍ରେଲ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତ ଚରଣ ସିଂହ ଦଣ୍ଡପାଟ ଓ ପତ୍ନୀଙ୍କ ନାମ ସୁଲୋଚନା ସିଂହ ଦଣ୍ଡପାଟ । ରାଜନୈତିକ ଜୀବନ ହେମନ୍ତ ଜନତା ପାର୍ଟିର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ହେମନ୍ତ ୨୦୦୨ ମସିହାର ମାର୍ଚ୍ଚ ୧୮ ତାରିଖରେ ୬୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଏକ ଜାତୀୟ ସଙ୍ଗୀତଏକ ଦେଶାତ୍ମବୋଧକ ସଙ୍ଗୀତ ଯାହା ଏକ ଦେଶର ଇତିହାସ, ଚଳଣି, ସଙ୍ଗ୍ରାମୀମାନଙ୍କର ଆତ୍ମବଳିଦାନର କଥାମାନ କହିଥାଏ ଓ ଦେଶର ସରକାରଙ୍କ ଦେଇ ସରକାରୀ ସଙ୍ଗୀତ ଭାବେ ମାନ୍ୟତା ପାଇଥାଏ ।
ଆପୋଲୋ ୧୧  (ଇଂରାଜୀ ଭାଷାରେ 11) ଏକ ମାନବ ଅନ୍ତରୀକ୍ଷ ଯାନ   ଯାହା ମାନବ ସ‌ହିତ ଚନ୍ଦ୍ର   ଉପରେ ପ୍ରଥମ ଥର ନିମନ୍ତେ ଓହ୍ଲେଇ ଥିଲା  । କମାଣ୍ଡର ନିଲ ଆର୍ମସ୍ଟ୍ରଙ୍ଗ  , ଲୁନାର ମୋଡ୍ୟୁଲ ପାଇଲଟ ବୁଜ ଆଲଡ୍ରିନ   ଆମେରିକୀୟ ଦ୍ୱୟ ଆପଲୋ ଲୁନାର ମୋଡ୍ୟୁଲ ଇଗଲ ସାଥିରେ ଜୁଲାଇ ୨୦, ୧୯୬୯ରେ  (୨୦:୧୭ ୟୁଟିସି)   ଦିନ ଓହ୍ଲେଇଥିଲେ  । ପ୍ରାୟ ୬ ଘଣ୍ଟା ୩୯ ମିନିଟର ଯାତ୍ରା ପରେ ଜୁଲାଇ ୨୧, ୦୨:୫୬ ୟୁଟିସି ତାରିଖ ଦିନ ପ୍ରଥମେ ଆର୍ମସ୍ଟ୍ରଙ୍ଗ ଚନ୍ଦ୍ର ପୃଷ୍ଠରେ ପାଦ ରଖିଥିଲେ ଓ ୧୯ ମିନିଟ ପରେ ତାଙ୍କ ସାଥିରେ ଆଲଡ୍ରିନ ଯୋଗଦେଇଥିଲେ । ଚନ୍ଦ୍ର‌ଯାନ ବାହାରେ ୨ ଘଣ୍ଟା ୧୫ ମିନିଟ ରହି ପ୍ରାୟ ୪୭୫ ପାଉଣ୍ଡ/ ୨୧.୫ କେଜି ଚନ୍ଦ୍ର ପଦାର୍ଥ ସଂଗ୍ରହ କରି ପୃଥିବୀକୁ ଫେରି ଆସିଥିଲେ । ସେମାନେ ଚନ୍ଦ୍ର ପୃଷ୍ଠରେ ବିଚରଣ କରୁଥିବା ବେଳେ କମାଣ୍ଡ ମୋଡ୍ୟୁଲ ପାଇଲଟ ମାଇକେଲ କଲିନସ ଏକାକୀ ଯାନ ଭିତରେ ରହିଥିଲେ । ଆର୍ମସ୍ଟ୍ରଙ୍ଗ ଓ ଆଲଡ୍ରିନ ୨୧ ଘଣ୍ଟା ୩୬ ମିନିଟ ଚନ୍ଦ୍ର ପୃଷ୍ଠରେ ଥିବା ସ୍ଥାନ‌କୁ ଟ୍ରାଙ୍କୁଇଲିଟି ବେସ ନାମକରଣ କରିବା ପରେ ଚନ୍ଦ୍ର କକ୍ଷରେ ଥିବା କଲମ୍ବିଆ ଯାନ‌କୁ ଫେରି ଆସିଥିଲେ । ଫ୍ଲୋରିଡାର ମେରିଟ ଦ୍ୱୀପରେ ଥିବା କେନେଡ଼ି ସ୍ପେସ ସେଣ୍ଟରରୁ ସଟର୍ଣ୍ଣ ୫ ରକେଟ ସାହାଯ୍ୟରେ ଜୁଲାଇ ୧୬, ୧୯୬୯: ୧୩:୩୨ରେ ଆପଲୋ ୧୧ ଯାନ ଉତ୍‌କ୍ଷେପଣ କରାଯାଇଥିଲା ; ନାସାର ଆପୋଲୋ ପ୍ରୋଗ୍ରାମରେ   ଏହା ପଞ୍ଚମ ଦଳଗତ ପ୍ରଚେଷ୍ଟା ଥିଲା । ଆପୋଲୋ ଯାନର   ତିନୋଟି ଅଂଶ ଥିଲା: ଆପୋଲୋ କମାଣ୍ଡ ଆଣ୍ଡ ସର୍ଭିସ ମୋଡ୍ୟୁଲ  (  ) ଯେଉଁଥିରେ ତିନି ମହାକାଶଚାରୀଙ୍କ ନିମନ୍ତେ ଗୋଟିଏ କ୍ୟାବିନ ଥିଲା ଯାହା ଏକମାତ୍ର ଅଂଶ ଭାବରେ ପୃଥିବୀକୁ ଫେରି ଆସିଥିଲା; ଆପୋଲୋ ସର୍ଭିସ ମୋଡ୍ୟୁଲ ଯାହା କମାଣ୍ଡ ମୋଡ୍ୟୁଲକୁ ଭାରା ଦେଇ ଉତ୍‌କ୍ଷେପଣ କରେ, ବୈଦ୍ୱିତିକ ଶକ୍ତି, ଜଳ ଓ ଅମ୍ଳଜାନ ଯୋଗାଏ; ଆପୋଲୋ ଲୁନାର ମୋଡ୍ୟୁଲ ଯାହାର ଦୁଇଟି ସୋପାନ ଥାଏ - ଚନ୍ଦ୍ରରେ ଓହ୍ଲେଇବା ଓ ଚଢ଼ିସାରି ଲୁନାର ଅରବିଟକୁ ଆସିବା  । ସଟର୍ଣ୍ଣ ୫ର ତୃତୀୟ ସୋପାନରେ ଉତ୍‌କ୍ଷେପଣ ପରେ ମହାକାଶଚାରୀମାନେ ଏହାଠାରୁ ସ୍ପେସକ୍ରାଫ୍ଟକୁ ବିଚ୍ଛିନ୍ନ କରିଦେଲେ ଓ ତିନି ଦିନ ପର୍ଯ୍ୟନ୍ତ ଯାନ ଲୁନାର ଅରବିଟରେ ପ‌ହଞ୍ଚିବା ପର୍ଯ୍ୟନ୍ତ ରହିଲେ । ଆର୍ମସ୍ଟ୍ରଙ୍ଗ ଓ ଆଲଡ୍ରିନ ଇଗଲ ମଧକୁ ଯାଇ ସି ଅଫ ଟ୍ରାଙ୍କ୍ୱିଲିଟିରେ   ଓହ୍ଲେଇଲେ । ଇଗଲର ଆସେଣ୍ଟ ସ୍ଟେଜ ବ୍ୟବ‌ହାର କରି ପ୍ରତ୍ୟାବର୍ତ୍ତନ କଲେ ଓ କମାଣ୍ଡ ମୋଡ୍ୟୁଲରେ ଥିବା କଲିନସ ସାଥିରେ ମିଶିଲେ । ପୃଥିବୀକୁ ଫେରିବା ନିମନ୍ତେ କଲମ୍ବିଆର ୩୦ଅରବିଟର ଶେଷ ଅରବିଟରେ ସେମାନେ କଲମ୍ବିଆକୁ ପ୍ରୋପେଲ କରିବା ପୂର୍ବରୁ ଇଗଲକୁ ଫିଙ୍ଗିଦେଲେ । ଅବଶେଷରେ ସେମାନେ ଜୁଲାଇ ୨୪ ତାରିଖ ଦିନ ପ୍ରଶାନ୍ତ ମହାସାଗର ଗର୍ଭରେ ଓହ୍ଲେଇଲେ ଚନ୍ଦ୍ର ପୃଷ୍ଠରେ ଆର୍ମସ୍ଟ୍ରଙ୍ଗଙ୍କର ପ୍ରଥମ ପଦକ୍ଷେପର ଦୃଶ୍ୟ ଟିଭିରେ ଟେଲିକାଷ୍ଟ ହେବାରୁ ସାରା ପୃଥିବୀର ଦର୍ଶକମାନେ ଦେଖୁଥିଲେ । ଏହି ଘଟଣାକୁ ସେ  "ଜଣେ ମଣିଷର ଏକ ଛୋଟ ପଦକ୍ଷେପ, ସାରା ମାନବ ଜାତିର ଏକ ବିରାଟ ଲମ୍ଫ"  ଭାବରେ ବର୍ଣ୍ଣନା କ‌ରିଥିଲେ । ଆପୋଲୋ ସରଫେସ ଜର୍ନାଲରେ ଏରିକ ଜୋନସ ବ୍ୟାଖ୍ୟା କରି କ‌ହିଥିଲେ ଜଣେ ମଣିଷ ଓ ମାନବ ଜାତି ଭିତର ବୈଷମ୍ୟ ଉପରେ ଆଲୋକପାତ କରିଥିଲେ ।
କାୟାବରୋହଣ, ଅନ୍ୟ ନାମ କାର୍ବଣ, ବଡୋଦରା ଜିଲ୍ଲାର ଏକ ଗ୍ରାମର ନାମ ଯାହା ଭାରତର ଗୁଜରାଟ ପ୍ରଦେଶରେ ଅବସ୍ଥିତ । କାୟାବରୋହଣ ନାମକୁ ଲୋକମାନେ ଶ୍ରଦ୍ଧାରେ କାର୍ବଣ ନାମ ଦେଇ ଡାକନ୍ତି । ଏହା ଜାତୀୟ ରାଜପଥ ୮କିମି ଓ ବଡୋଦରାରୁ ୩୦ କିମି ଦୂରରେ ଅବସ୍ଥିତ । ଦ୍ୱିତୀୟ ଶତାବ୍ଦୀର ପଶୁପତି ଚିନ୍ତାଧାରାର ପ୍ରବକ୍ତା ଥିବା ଲକୁଳିଶଙ୍କ ଜନ୍ମ ସ୍ଥାନ ଅଟେ ଯିଏ ଶୈବ ଧର୍ମର ପୁନରୁଦ୍ଧାରକ ଥିଲେ । ଲକୁଲିଶ ମନ୍ଦିର ନିମନ୍ତେ ସେହି ସ୍ଥାନଟି ଏକ ଧର୍ମ ସ୍ଥାନ ହୋଇଛି । ଇତିହାସ କାୟାବରୋହଣ ଏକ ପୁରାତନ ଟାଉନ ଓ ହିନ୍ଦୁ ମତରେ ଚାରି ଯୁଗରେ ଥିବା ବିଶ୍ୱାସ କରାଯାଏ । ପୁରାଣ କଥାନୁସାରେ ସେଠାର ପ୍ରଭୁ ଶିବ ନିଜର କାୟା ବଦଳେଇ ଏକ ବ୍ରାହ୍ମଣ ପିଲା ରୂପ ଧାରଣ କରିଥିବାରୁ ତାହାର ନାମ କାୟାବରୋହଣ ହୋଇଥିଲା । କାୟା ଅର୍ଥ ଶରୀର ଓ ଅବରୋହଣ ଅର୍ଥ ନିମ୍ନଗାମୀ, ମିଶି କାୟାବରୋହଣ ନାମ କରଣ ହୋଇଛି । ମୃତ୍ୟୁ ପରେ ସେହି ଶରୀର ଉଭେଇ ଯାଇଥିଲା । ସେହି ସ୍ଥାନରେ ବହୁତ ତମ୍ବା ମୁଦ୍ରା ମିଳିଛି । କାର୍ତ୍ତିକେୟଙ୍କ ବିଗ୍ରହ, ତାପସଙ୍କର ମୁଣ୍ଡ ଓ ଉମା ମହେଶ୍ୱରଙ୍କ ବିଗ୍ରହ ସେଠାରୁ ମିଳିଛି ଓ ତାହାକୁ ସ୍ଥାନୀୟ ସଂଗ୍ରହାଳୟରେ ରଖାଯାଇଛି । ଧାର୍ମିକ ମହତ୍ତ୍ୱ ଶିବ ପୂରାଣ ଅନୁସାରେ ଶିବଙ୍କର ୨୮ ତମ ଜନ୍ମର ଅବତାର ସ୍ଥାନ ହେଉଛି କାୟାବରୋହଣ । ପଶୁପତିଙ୍କର ଅନୁଗାମୀ ପାଶୁପତଙ୍କର, ଯେଉଁ ଏହି ସ୍ଥାନର ତାତ୍ପର୍ଯ୍ୟ ରହିଛି ଯେହେତୁ ଏହା ତାଙ୍କର ଏକ ଜନ୍ମ ସ୍ଥାନ । କାୟାବରୋହଣ ସ୍ଥାନରେ ବ୍ରହ୍ମେଶ୍ୱର ଜ୍ୟୋତିର୍ଲିଙ୍ଗ ମନ୍ଦିର ଅଛି ଯାହାକୁ ମହର୍ଷି ବିଶ୍ୱାମିତ୍ର   ତିଆରି କରେଇଥିବା ଦାବି ହୋଇଛି । ଶିବଙ୍କ ଲକୁଳିଶ ଅବତାର ସମ୍ଭବି ମୁଦ୍ରାରେ ଶିବ ଲିଙ୍ଗ ସହିତ ଲୀନ ହୋଇଯାଇଛି । ପ୍ରତ୍ନତାତ୍ତ୍ୱିକ ମହତ୍ତ୍ୱ ଗ୍ରାମ ଚାରି ପାଖରେ ଥିବା ସ୍ଥାନର ପ୍ରତ୍ନତତ୍ତ୍ୱ ମହତ୍ତ୍ୱ ଥିବା ଜଣାଯାଏ । ସେହି ସ୍ଥାନକୁ ଖୋଲିବାଦ୍ୱାରା ଦ୍ୱିତୀୟ ଶତାବ୍ଦୀର ପୁରାତନ ସ୍ଥାପତ୍ୟ ଓ ଧ୍ୱଂସାବଶେଷ ମିଳିଛି । ୧୧ଶ-୧୭ଶ ଶତାବ୍ଦୀରେ ବୈଦେଶିକ ଆକ୍ରମଣ ଯୋଗୁ କାର୍ବଣ ଶିବ ମନ୍ଦିର ନଷ୍ଟ ହୋଇଯାଇଛି । କିନ୍ତୁ ସୌଭାଗ୍ୟକୁ ଶିବ ଲିଙ୍ଗ ଏପର୍ଯ୍ୟନ୍ତ ତିଷ୍ଠି ରହିଛି । ଆଧ୍ୟାତ୍ମିକ ନେତା କୃପାଳବାନନ୍ଦ ସେହି ଲକୁଳିଶ ମନ୍ଦିର ଓ କରବନ ମନ୍ଦିରକୁ ଦ୍ୱାଦଶ ଶତାବ୍ଦୀର ଶେଷ ଭାଗରେ ପୁନର୍ନିମାଣ କରେଇଥିଲେ । ଅସଂଖ୍ୟ ହିନ୍ଦୁ ମୂର୍ତ୍ତି, ତମ୍ବା ମୁଦ୍ରା ଓ କ୍ୱେର୍ଣ ପ୍ରସ୍ତର    ସେହି କାୟୋବରୋହନରୁ ମିଳିଛି । ଏକ ତପସ୍ୱୀର ମୁଣ୍ଡ, କାର୍ତ୍ତିକେୟ ମୂର୍ତ୍ତି ଓ ଉମାମହେଶ୍ୱରଙ୍କର ବିଗ୍ରହ ମିଳିଛି । ଆର୍କିଓଲୋଜିକାଲ ସର୍ଭେ ଅଫ ଇଣ୍ଡିଆ କାର୍ବଣକୁ ଏକ ମୂଖ୍ୟ ଐତିହ୍ୟ ସ୍ଥାନର ମାନ୍ୟତା ଦେଇଛି । ଏଠାରେ ଏକ ସଂଗ୍ରହାଳୟ ମଧ୍ୟ ଅଛି ଯେଉଁଠାରେ ବିରଳ ସ୍ମୃତି ସବୁ ସାଇତି ରଖାଯାଇଛି ।
ସୁସାନ ବ୍ୟାସନେଟ ଜଣେ ଅନୁବାଦ ସିଦ୍ଧାନ୍ତବାଦୀ ଏବଂ ତୁଳନାତ୍ମକ ସାହିତ୍ୟର ବିଦ୍ୱାନ ଅଟନ୍ତି। ସେ ଦଶ ବର୍ଷ ପାଇଁ ୱାରୱିକ୍ ବିଶ୍ୱବିଦ୍ୟାଳୟରେ ପ୍ରୋ-ଭାଇସ ଚାନ୍ସେଲର ରୂପେ କାର୍ଯ କଲେ ଏବଂ ଏହାର ଅନୁବାଦ ତୁଳନାତ୍ମକ ସାଂସ୍କୃତିକ ଅଧ୍ୟୟନ କେନ୍ଦ୍ରରେ ପଢେଇଲେ, ଯାହା ୨୦୦୯ରେ ବନ୍ଦ ହୋଇଗଲା। ୨୦୧୬ ପର୍ଯ୍ୟନ୍ତ, ଗ୍ଲାସଗୋ ଏବଂ ୱରୱିକ୍ ବିଶ୍ୱବିଦ୍ୟାଳୟରେ ସେ ତୁଳନାତ୍ମକ ସାହିତ୍ୟର ଅଧ୍ୟାପକ ଥିଲେ। ୟୁରୋପରେ ଶିକ୍ଷିତ ହୋଇ ସେ ଇଟାଲୀରେ ନିଜର କ୍ୟାରିଅର ଆରମ୍ଭ କରିଥିଲେ ଏବଂ ୟୁନାଇଟେଡ ଷ୍ଟେଟର ବିଶ୍ୱବିଦ୍ୟାଳୟରେ ଅଧ୍ୟାପନା କରିଥିଲେ। ୨୦୦୭ ମସିହାରେ, ସେ ରୟାଲ ସୋଶାଇଟୀ ଅଫ ଲିଟରେଚରର ସହକର୍ମୀ ଭାବେ ନିର୍ବାଚିତ ହୋଇଥିଲେ। ପ୍ରାଥମିକ ଜୀବନ ଏବଂ ଶିକ୍ଷା ବ୍ୟାସନେଟ ୨୧ ଅକ୍ଟୋବର ୧୯୪୫ରେ ଜନ୍ମଗ୍ରହଣ କରିଥିଲେ। ସେ ମଞ୍ଚେଷ୍ଟର ବିଶ୍ୱବିଦ୍ୟାଳୟରେ ଇଂରାଜୀ ଏବଂ ଇଟାଲୀୟ ଅଧ୍ୟୟନ କରିଥିଲେ ଏବଂ ୧୯୬୮ ମସିହାରେ ସ୍ନାତକୋତ୍ତର  (ବି.ଏ) ଡିଗ୍ରୀ ହାସଲ କରିଥିଲେ  । ସେ ଲାନ୍କାଷ୍ଟର ବିଶ୍ୱବିଦ୍ୟାଳୟରେ, ଫ୍ରେଞ୍ଚ‌ରେ ପିଏଚଡ଼ି ଅଧ୍ୟୟନ କଲେ ଯାହା ସେ ୧୯୭୫ରେ ସମାପ୍ତ କରିଥିଲେ । ଏକାଡେମିକ୍ କ୍ୟାରିଅର୍ ବ୍ୟାସନେଟ୍ ୧୯୬୮ରୁ ୧୯୭୨ ପର୍ଯ୍ୟନ୍ତ ରୋମ୍ ବିଶ୍ୱବିଦ୍ୟାଳୟରେ ଅଧ୍ୟାପକ ଭାବରେ ତାଙ୍କର ଏକାଡେମିକ୍ କ୍ୟାରିଅର୍ ଆରମ୍ଭ କରିଥିଲେ । ତା ପରେ ସେ ୧୯୭୨ରୁ ୧୯୭୬ ପର୍ଯ୍ୟନ୍ତ ଲାନ୍କାଷ୍ଟର ବିଶ୍ୱବିଦ୍ୟାଳୟରେ ଅଧ୍ୟାପକ ଭାବରେ ଇଂଲଣ୍ଡକୁ ଫେରିଥିଲେ । ୧୯୭୬ ମସିହାରେ ସେ ୱାରୱିକ୍ ବିଶ୍ୱବିଦ୍ୟାଳୟରେ ଅଧ୍ୟାପକ ଭାବରେ ଯୋଗ ଦେଇଥିଲେ ଏବଂ ୧୯୮୫ରେ ଅନୁବାଦ ଏବଂ ତୁଳନାତ୍ମକ ସାଂସ୍କୃତିକ ଅଧ୍ୟୟନ କେନ୍ଦ୍ର ପ୍ରତିଷ୍ଠା କରିଥିଲେ । ସେ ୧୯୮୯ରେ ପ୍ରାଧ୍ୟାପକ  (ରିଡର୍) ଭାବରେ ପଦୋନ୍ନତି ପାଇଥିଲେ ଏବଂ ୧୯୯୨ରେ ତୁଳନାତ୍ମକ ସାହିତ୍ୟର ପ୍ରଫେସର ଭାବରେ ନିଯୁକ୍ତ ହୋଇଥିଲେ । ୧୯୯୭ରୁ ୨୦୦୩ ପର୍ଯ୍ୟନ୍ତ ଏବଂ ୨୦୦୫ରୁ ୨୦୦୯ ପର୍ଯ୍ୟନ୍ତ ସେ ଦୁଇଥର ବିଶ୍ୱବିଦ୍ୟାଳୟର କୁଳପତି ଭାବରେ କାର୍ଯ୍ୟ କରିଥିଲେ । ସେ ୨୦୧୬ରେ ୱାରୱିକ‌ରୁ ଅବସର ନେଇଥିଲେ ଏବଂ ତାଙ୍କୁ ପ୍ରଫେସର ଏମିରିଟା କରାଯାଇଥିଲା। ଅବସର ସମୟରେ ସେ ୨୦୧୫ ମସିହାରୁ ଗ୍ଲାସ୍ଗୋ ବିଶ୍ୱବିଦ୍ୟାଳୟରେ ତୁଳନାତ୍ମକ ସାହିତ୍ୟର ପ୍ରଫେସର ଭାବରେ ନିଯୁକ୍ତ ରହିଆସିଛନ୍ତି। ଉଲ୍ଲେଖନୀୟ କାର୍ଯ୍ୟ ତାଙ୍କର କୋଡ଼ିଏରୁ ଅଧିକ ପୁସ୍ତକ ମଧ୍ୟରେ ଅନେକ ସାହିତ୍ୟ ସମାଲୋଚନା କ୍ଷେତ୍ରରେ ବିଶେଷ ଭାବରେ,  "ଅନୁବାଦ ଅଧ୍ୟୟନ"   (୧୯୮୦) ଏବଂ ତୁଳନାତ୍ମକ ସାହିତ୍ୟ  (୧୯୯୩)ର ମୁଖ୍ୟ ସ୍ଥାନ ପାଲଟିଛନ୍ତି  ୨୦୦୯ ମସିହାରେରେ ଟେଡ୍ ହ୍ୟୁଜ୍ ଉପରେ ଏକ ପୁସ୍ତକ ପ୍ରକାଶିତ ହୋଇଥିଲା। ବ୍ୟାସ୍ନେଟ‌ଦ୍ୱାରା ସମ୍ପାଦିତ ଅନ୍ୟ ଏକ ପୁସ୍ତକ ହେଉଛି  "ନାଇଭ୍ସ୍ ଆଣ୍ଡ ଅଞ୍ଜେଲ୍ସ: ଓମେନ୍ ରାଇଟର୍ସ୍ ଇନ୍ ଲାଟିନ ଆମେରିକା"  ପୁସ୍ତକ ପ୍ରୋଜେକ୍ଟରେ ଅନେକ ବୁଦ୍ଧିଜୀବୀଙ୍କ ସହ ବ୍ୟାସନେଟଙ୍କ ସହଯୋଗ ଭଲ ଭାବରେ ଗ୍ରହଣ କରାଯାଇଛି  2006 ରେ, ସେ ପିଟର ବୁଶଙ୍କ ସହ  "ଦ ଟ୍ରନ୍ସସ୍ଲେଟର ଆଜ୍ ରାଇଟର" -ସମ୍ପାଦନା କରିଥିଲେ। ତାଙ୍କ ବିଦ୍ୱାନ କାର୍ଯ୍ୟ ବ୍ୟତୀତ, ବ୍ୟାସ୍ନେଟ୍ କବିତା ଲେଖନ୍ତି ଯାହା  "ଏକ୍ସଚେଞ୍ଜିଙ୍ଗ ଲାଇଭସ୍: ପୋଇମ୍ସ ଆଣ୍ଡ ଟ୍ରନ୍ସସ୍ଲେସନ୍"   (୨୦୦୨) ଭାବରେ ପ୍ରକାଶିତ ହୋଇଥିଲା  ବ୍ୟକ୍ତିଗତ ଜୀବନ କ୍ଲାଇଭ ବାର୍କର, ବ୍ୟାସନେଟଙ୍କ ଦୀର୍ଘକାଳୀନ ପାଟନର୍ ତଥା ୱାରୱିକ୍ ଥିଏଟର ଅଧ୍ୟୟନ ଏକାଡେମିକ୍ ୨୦୦୫ରେ ମୃତ୍ୟୁବରଣ କରିଥିଲେ ।
ଆଡାଲିମୁମାବ  (ଇଂରାଜୀ ଭାଷାରେ , ଏକ ବିକ୍ରୟ ନାମ ହୁମିରା/ ) ଏକ ଔଷଧ ଯାହା ରିଉମାଟଏଡ ଆର୍ଥ୍ରାଇଟିସ, ସୋରିଆଟିକ ଆର୍ଥ୍ରାଇଟିସ, ଏଙ୍କିଲୋଜିଙ୍ଗ ସ୍ପୋଣ୍ଡିଲାଇଟିସ, କ୍ରନ୍ ରୋଗ, ଅଲସରେଟିଭ କୋଲାଇଟିସ, ସୋରିଆସିସ, ହାଇଡ୍ରାଡେନାଇଟିସ ସପ୍ୟୁରେଟିଭା  ,  (ୟୁଭିଆଇଟିସ)  , ଓ ଜୁଭେଣ୍ଟାଇଲ ଇଡିଓପାଥିକ ଆର୍ଥ୍ରାଇଟିସ   ଇତ୍ୟାଦି ରୋଗମାନଙ୍କ ଚିକିତ୍ସାରେ ଦିଆଯାଏ  । ଅନ୍ୟ ଚିକିତ୍ସାର ଉପଶମ ନହେଲେ ଏହି ଔଷଧ ଦିଆଯାଏ । ଏହା ଚର୍ମତଳ ଇଞ୍ଜେକସନ ଆକାରରେ ଦିଆଯାଏ   । ଆଡାଲିମୁମାବର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ  , ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା, ରାସ ଓ ମୁଣ୍ଡ ବିନ୍ଧା ହୋଇପାରେ । ଅଧିକ ପ୍ରତିକ୍ରିୟା ହେଲେ ସାଂଘାତିକ ସଂକ୍ରମଣ, କର୍କଟ ରୋଗ, ଆନାଫାଇଲାକ୍‌ସିସ, ହେପାଟାଇଟିସ ବି, ମଲ୍ଟିପ୍ଲ ସ୍କ୍ଲେରୋସିସ, ହୃଦ୍‌ପାତ, ଯକୃତ ଫେଲ ଓ ଆପ୍ଲାସ୍ଟିକ ଆନିମିଆ ହୋଇପାରେ । ଗର୍ଭାବସ୍ଥାରେ ଏହା ଦିଆଯାଏ ନାହିଁ କିନ୍ତୁ କେତେକଙ୍କ ମତରେ ସ୍ତନ୍ୟପାନ ସମୟରେ ଏହା ନିରାପଦ ଥାଏ । ଆଡାଲିମୁମାବ ଏକ ରୋଗ-ପରିବର୍ତ୍ତନ‌କାରୀ ରିଉମାଟିକ ଔଷଧ  ଓ ମୋନୋକ୍ଲୋନାଲ ଆଣ୍ଟିବଡି  ଯାହା ଅର୍ବୁଦ ନେକ୍ରୋସିସ ଫ୍ୟାକ୍ଟର-ଆଲଫାକୁ  ନିଷ୍କ୍ରିୟ କରି କାର୍ଯ୍ୟକ୍ଷମ ହୁଏ । ଆଡାଲିମୁମାବ ସନ ୨୦୦୨ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୭୦୪.୨୮ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୫,୦୪୧.୧୨ ଆମେରିକୀୟ ଡଲାର । ଭାରତର ମାର୍କେଟକୁ ଏହାର ଏକ ଜୈବସମତୁଲ   ଔଷଧ ସନ ୨୦୧୪ରେ ଆସିଥିଲା ଯାହାର ମୂଲ୍ୟ ପ୍ରାୟ ମାସକୁ ୪୦୦ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ପେଟେଣ୍ଟ ଅବଧି ସନ ୨୦୧୬ରୁ ପୂର୍ଣ୍ଣ ହୋଇସାରିଛି ଓ ଆଉ ଥରେ ଜେନେରିକ ଔଷଧ ନାମରେ   ବିକ୍ରୟ ହେବା ନିମନ୍ତେ ବେଶ୍ କିଛି ବର୍ଷ ଲାଗିଯିବ । ସନ ୨୦୧୬ରେ ଏହାର ୪ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୧୫୦ ତମ ସ୍ଥାନରେ ଥଲା ।
ଜୋନ୍ସ ଅସ୍ଥି ଭଗ୍ନ   ନାମ ଦିଆଯାଏ ଯେତେବେଳେ ପାଦରେ ଥିବା ପଞ୍ଚମ ମେଟାଟାର୍ସାଲ   ଅସ୍ଥିର ଏପିଫିସିସ   ଓ ଡାଏଫିସିସ   ମଧ୍ୟବର୍ତ୍ତୀ ସ୍ଥାନ ଭାଙ୍ଗିଯାଏ । ଏହି ଭଙ୍ଗା ଫଳରେ ପାଦର ମଧ୍ୟବର୍ତ୍ତୀ ଓ ବାହାର ଦିଗରେ ଯନ୍ତ୍ରଣା ହୁଏ । ବ୍ରୁଇସିଙ୍ଗ ଓ ଚାଲିବା ସମସ୍ୟା ମଧ୍ୟ ଦେଖାଯାଏ । ସାଧାରଣତଃ ଏହା ହଠାତ୍ ହୁଏ । ପାଦ ଫ୍ଲେକସନ ଫ୍ଲେକସନ   ଓ ଆଡକସନ   ଅବସ୍ଥାରେ ଥିବାବେଳେ ଏହି ଭଙ୍ଗା ହୁଏ । ନାଚ, ଟେନିସ ଖେଳ ବା ବାସ୍କେଟ ବଲ ଖେଳ ସମୟରେ ଭୂମିର ଉର୍ଦ୍ଧ୍ୱରେ ଥିବା ପାଦର ହଠାତ ଦିଗ ପରିବର୍ତ୍ତନ ହେବାରୁ ଏହିଭଳି ଭଙ୍ଗା ହୁଏ । ଲକ୍ଷଣ ଓ ଏକ୍ସ‌-ରେ  ଚିତ୍ର ଦେଖି ରୋଗ ନିର୍ଣ୍ଣୟ କରାଯାଏ । ପ୍ରାରମ୍ଭରେ ଏହା ନିମନ୍ତେ ଗୋଟିଏ ପ୍ଲାଷ୍ଟର କ୍ୟାସ୍ଟ   ଦିଆଯାଏ, ତାହା ଉପରେ ଓଜନ ନେବାକୁ ମନା କରାଯାଏ ଓ ଅତି କମରେ ୬ ସପ୍ତାହ ପର୍ଯ୍ୟନ୍ତ ଏହାକୁ ରଖାଯାଏ । ଏହି ଅବଧିରେ ଭଲ ନହୋଇଥିଲେ ଆରୁ ୬ ସପ୍ତାହ ପର୍ଯ୍ୟନ୍ତ ରଖାଯାଏ । ଉକ୍ତ ଭଙ୍ଗା ସ୍ଥାନରେ ରକ୍ତ ସରବରାହ କମ ଥିବା ଯୋଗୁ ବେଳେବେଳ ଏହା ଭଲ ହୁଏ ନାହିଁ ଓ ଅପରେଶନ ଆବଶ୍ୟକ ହୁଏ । ଖେଳାଳୀମାନଙ୍କ କ୍ଷେତ୍ରରେ ଓ ଭଙ୍ଗା ଅସ୍ଥି ଅଧିକ ବିସ୍ଥାପିତ ହୋଇଥିଲେ ଅପରେଶନ ତୁରନ୍ତ କରିବାକୁ ଆବଶ୍ୟକ ହୋଇପାରେ । ସନ ୧୯୦୨ରେ ରବର୍ଟ ଜୋନ୍ସ   ନାମକ ଜଣେ ଅର୍ଥୋପେଡିକ ଚିକିତ୍ସକ   ନାଚ କଲାବେଳେ ଏହି ଭଙ୍ଗାରେ ପୀଡ଼ିତ ହୋଇଥିଲେ ।
ଲିମ୍ଫିଡିମା  (ଇଂରାଜୀ ଭାଷାରେ ) ଏକ ସ୍ଥାନୀୟ ଇଡିମା ବା ଫୁଲା ଅଟେ ଯାହା ଲସିକା ପ୍ରଣାଳୀର କାର୍ଯ୍ୟରେ ଅସୁବିଧା ଯୋଗୁ ହୋଇଥାଏ  ଅନ୍ୟାନ୍ୟ ଲକ୍ଷଣ ମଧ୍ୟରେ ବେଆରାମ, ଓଜନିଆ, ଗଣ୍ଠି କାଠିନ୍ୟ ଏବଂ ମୋଟା ଚର୍ମ ହୋଇପାରେ  ରୋଗ ଜଟିଳ ହେଲେ ସଂକ୍ରମଣ, ଗଭୀର ଶିରା ଥ୍ରୋମ୍ବୋସିସ୍ ଏବଂ ଲିମ୍ଫାଞ୍ଜିଓସାର୍କୋମା ହୋଇପାରେ। କର୍କଟ ରୋଗ, ଏହାର ଚିକିତ୍ସା କିମ୍ବା ପରଜୀବୀ ସଂକ୍ରମଣ ଯୋଗୁ ଏହି ରୋଗ ହୋଇଥାଏ କିନ୍ତୁ ଅନେକ ଜେନେଟିକ ରୋଗମାନଙ୍କରେ ମଧ୍ୟ ଏହା ଦେଖାଯାଏ  ବିପଦ କାରକ ମଧ୍ୟରେ ମୋଟାପଣ ଅନ୍ତର୍ଭୁକ୍ତ ଥାଏ । ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ପ୍ରଦାହ ଓ ଫାଇବ୍ରୋସିସ ଚକ୍ର ଦେଖାଯାଏ  ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇ ଦିଆଯିବା ପରେ ସାଧାରଣତଃ ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ  ଏହି ରୋଗ ଆରୋଗ୍ୟ ସାଧ୍ୟ ନଥିବାବେଳେ ଚିକିତ୍ସାଦ୍ୱାରା ଫଳାଫଳ ଉନ୍ନତ ହୋଇପାରେ  ସାଧାରଣତଃ ଏଥିରେ ଚାପ ଚିକିତ୍ସା, ଉତ୍ତମ ଚର୍ମ ଯତ୍ନ, ବ୍ୟାୟାମ, ଏବଂ ହାତ ସାହାଯ୍ୟରେ ଲସିକା ନିଷ୍କାସନ ଇତ୍ୟାଦି କରାଯାଏ ଯାହା ସାମୁହିକ ଭାବରେ ଡିକଞ୍ଜେଷ୍ଟିଭ୍ ଥେରାପି ଭାବରେ ଜଣାଶୁଣା  ବ୍ୟାୟାମ ମଧ୍ୟ ଉପଯୋଗୀ ହୋଇପାରେ  ଡାଇୟୁରେଟିକ ଉପଯୋଗୀ ନୁହେଁ। ବିଭିନ୍ନ ପଦକ୍ଷେପ ସହିତ ଉନ୍ନତ ହୋଇନଥିବା ରୋଗୀଙ୍କର ଅସ୍ତ୍ରୋପଚାର କରାଯାଏ । ଲିମ୍ଫିଡିମା ବିଶ୍ୱରେ ପ୍ରାୟ ୨୦୦ ନିୟୁତ ଲୋକଙ୍କୁ ପ୍ରଭାବିତ କରିଥାଏ  ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି। ସ୍ତନ କର୍କଟରୁ ବଞ୍ଚିଥିବା ୫ଜଣରୁ ଜଣେ ମହିଳା ଓ ମହିଳାରୋଗ କର୍କଟରେ ଆକ୍ରାନ୍ତ ୪୦% ମହିଳାଙ୍କର ଲିମ୍ଫିଡିମା ହୋଇପାରେ । ଜେନେଟିକ୍ କାରଣଗୁଡିକ କମ୍ ଥାଏ ଓ ସାଧାରଣତଃ ୧୦୦,୦୦୦ ଲୋକଙ୍କ ମଧ୍ୟରୁ ଜଣକର ହୋଇଥାଏ  ପ୍ରାଚୀନ ଇତିହାସରେ ପ୍ରାଚୀନ ଇତିହାସରେ ଏହି ଅବସ୍ଥାର ବର୍ଣ୍ଣନା କରାଯାଇଛି।
ଶ୍ୟାମସୁନ୍ଦର ମହାପାତ୍ର ଜଣେ ଓଡ଼ିଆ ଯାତ୍ରା ଅଭିନେତା, ନାଟ୍ୟକାର ଥିଲେ । ସେ କଳିଙ୍ଗ ନାଟ୍ୟ ପରିଷଦ ଓ ମଞ୍ଚପୁଷ୍ପ ଭଳି ଯାତ୍ରା ଅନୁଷ୍ଠାର ସ୍ଥାପନ କରିବା ସହିତ ଓଡ଼ିଶା ଅପେରା ଭଳି ଜଣାଶୁଣା ଯାତ୍ରାପାର୍ଟିରେ ଅଭିନୟ କରିଥିଲେ । ତାଙ୍କ ସ୍ମୃତିରେ ଶ୍ୟାମ-ଶକୁନ୍ତଳା ଟ୍ରଷ୍ଟ ପକ୍ଷରୁ ଯାତ୍ରା ସମ୍ରାଟ ଶ୍ୟାମସୁନ୍ଦର ମହାପାତ୍ର ସ୍ମୃତି ପୁରସ୍କାର ପ୍ରଦାନ କରାଯାଉଛି । ଜନ୍ମ ଓ ପ୍ରାରମ୍ଭିକ ଜୀବନ ଶ୍ୟାମସୁନ୍ଦର ୧୯୨୭ ମସିହାରେ, ଭଦ୍ରକ ଜିଲ୍ଲାର ଧାମନଗର ଠାରେ ଏକ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ । ଆଇ.ଏ. ପଢ଼ା ଶେଷ କରି ସେ ଶିକ୍ଷକତା କରୁଥିବା ସମୟରେ ଯାତ୍ରା ଜଗତରେ କାମ କରିବା ଆରମ୍ଭ କରିଥିଲେ । ଅଭିନୟ ଜୀବନ ଶିକ୍ଷକତା କରୁଥିବାବେଳେ ତାଙ୍କ ମାମୁଁ ଗଙ୍ଗାଧର ମହାପାତ୍ର ତାଙ୍କୁ ଯାତ୍ରାରେ କାମ କରିବାକୁ ଆହ୍ୱାନ ଦେଇଥିଲେ । ଗଙ୍ଗାଧର ବାବୁଙ୍କ ଦ୍ୱାରା ସାରୋରେ ଗଠିତ ଯାତ୍ରାଦଳର ଦାୟିତ ତାଙ୍କୁ ଦେଇଥିଲେ, ସେ ଯାହାର ନାମ ପରିବର୍ତ୍ତନ କରି କଳିଙ୍ଗ ନାଟ୍ୟ ପରିଷଦ ରଖିଥିଲେ । ନାଟ୍ୟକାର କୃଷ୍ଣପ୍ରସାଦ ବେହେରାଙ୍କ ରଚିତ ନାଟକ ରକ୍ତପୂଜା ଥିଲା ତାଙ୍କ ଅଭିନୀତ ପ୍ରଥମ ନାଟକ, ଯେଉଁଥିରେ ସେ ଅଧୀରଥ ଭୂମିକାରେ ଅଭିନୟ କରିଥିଲେ । କଳିଙ୍ଗ ନାଟ୍ୟ ପରିଷଦ ବନ୍ଦ ହୋଇଯିବା ପରେ, ସାରଦା କଳାକୁଞ୍ଜ  (ନଗେଶପୁର) ଯାତ୍ରାଦଳରେ ଚାକିରୀ କରିଥିଲେ  । ଏହାପରେ, ସେ ଓଡ଼ିଶା ଅପେରା ଓ ଜନନୀ ଗଣନାଟ୍ୟରେ ଚାକିରୀ କରିଥିଲେ । ସାରୋକୁ ଫେରି ସେ ପୁଣିଥରେ ଏକ ଯାତ୍ରାଦଳ, ମଞ୍ଚପୁଷ୍ପା ଗଢ଼ିଥିଲେ, ମାତ୍ର ଅର୍ଥ ଅଭାବରୁ ଏହା ଅଳ୍ପଦିନରେ ବନ୍ଦ ହୋଇଯାଇଥିଲା ।
ରସିକ ନାଗର, ୨୦୦୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଚଞ୍ଚଳା ସାହୁ, ରବିନ୍ଦ୍ର ସାହୁ ଓ ପ୍ରଦୀପ ସାହୁ । ବିଜୟ ମଲ୍ଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଦିଲ୍ଲିପ ପଣ୍ଡା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।
ଥାଲକୁଡ଼ି ଏକ ଲତା ଜାତୀୟ ଉଦ୍ଭିଦ। ଏହି ଲତା କ୍ଷୁଦ୍ର ହୋଇଥାଏ ଓ ଭୂମିରେ ମାଡିଥାଏ। ଜଳାଶୟ ନିକଟସ୍ଥ ଆର୍ଦ୍ର ଭୂମିରେ ଓ ବାଡ଼ମୂଳେ ଏହା ଜନ୍ମିଥାଏ। ପତ୍ରଗୁଡ଼ିକ ଦେଖିବାକୁ ଗୋଲାକାର ଓ ଏହାର ଚାରିପାଖ କମ ହେଲାପରି ଦିଶୁଥାଏ । ଗୋଟିଏ ଡେମ୍ଫରେ ଗୋଟିଏ ମାତ୍ର ପତ୍ର ରହିଥାଏ। କେତେକ ଲୋକେ ଏହାକୁ ବ୍ରାହ୍ମୀ ଓ ଘୋଡ଼ାପୁଆ ବୋଲି କହିଥାନ୍ତି। ହେଲେ ବ୍ରାହ୍ମୀର କେତେକ ଗୁଣ ଏଥିରେ ଥିଲେ ମଧ୍ୟ ଏହା ବ୍ରାହ୍ମୀ ନୁହେଁ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଏହା କଷାୟ ମିଶ୍ରିତ ମଧୁର ରସ, ଲଘୁପାକ, ସ୍ୱରବର୍ଧକ ରସାୟନ, ମେଧାଶକ୍ତି ବର୍ଧକ, ସ୍ମୃତିକାରକ, ଶୀତଳ, ମସ୍ତିସ୍କ ଉପାଦାନ କାରକ, ଆୟୁର୍ବର୍ଧକ, ଯୌବନାବସ୍ଥା ରକ୍ଷକ, କାନ୍ତିବର୍ଧକ, ରକ୍ତ ଶୋଧକ, ରକ୍ତଶୋଧକ ଅଟେ। ବ୍ୟବହାର ଏହାର ପତ୍ରକୁ ମୁଖ୍ୟତଃ ଔଷଧ ରୂପେ ବ୍ୟବହାର କରାଯାଏ। ଜ୍ୱର, କାସ, ଶ୍ୱାସ, ପ୍ଳୀହା, ଗୁଳ୍ମ, ପାଣ୍ଡୁ, ବିଷଦୋଷ, ଶୋଥ, ଉନ୍ମାଦ, ବ୍ରଣ, କଣ୍ଠରୋଗ, ପୀନସ, ରକ୍ତପିତ୍ତ, ଅତିସାର, ଉନ୍ମାଦ, ମୁକତା, ମେହ, ପ୍ରେମେହ, କ୍ଷତ, କୁଷ୍ଠ ଓ ଯାବତୀୟ ଶିରରୋଗରେ ଏହାର ଉପଯୋଗ ହୋଇଥାଏ। ମହୁ ସହିତ ଏହାର ପତ୍ରକୁ ପିଲାମାନଙ୍କୁ ଦେଲେ ସେମାନଙ୍କର ମସ୍ତିସ୍କର ବିକାଶ ଦ୍ରୁତ ହୋଇଥାଏ। ଏହାର ପତ୍ରକୁ ସେବନ କଲେ ଅନେକ ପ୍ରକାର ପୁରୁଣା ପେଟରୋଗ ଦୂର ହୋଇଥାଏ। ଅନେକ ଜାଗାରେ ଲୋକେ ଏହାକୁ ଶାଗ ଭାବରେ ଭାଜି ଖାଇଥାନ୍ତି। ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
ସକଳ ତୀର୍ଥ ତୋ ଚରଣେ, ୧୯୯୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସଂଗ୍ରାମ ବିଶ୍ୱାଳ ।
ବାଲ କେଶବ ଠାକରେ  ମରାଠୀ:        ; :  ; ୨୩ ଜାନୁଆରୀ ୧୯୨୬   ୧୭ ନଭେମ୍ବର ୨୦୧୨  ଜଣେ ଭାରତୀୟ ରାଜନୀତିଜ୍ଞ ଓ ସେଦ୍ୱାରା ଶିବ ସେନା ଗଠନ କରିଥିଲେ । ମରାଠୀଙ୍କ ପାଇଁ ସ୍ୱତନ୍ତ୍ର ରାଜ୍ୟ ଗଠନ ଲାଗି ହୋଇଥିବା ସଂଯୁକ୍ତ ମହାରାଷ୍ଟ୍ର ଆନ୍ଦୋଳନର ଜଣେ ସକ୍ରିୟ ସଦସ୍ୟଭାବେ ତାଙ୍କ ପିତାଙ୍କ ଯୋଗଦାନ ଠାକରେଙ୍କୁ ଅନ୍ୟାୟ ବିରୁଦ୍ଧରେ ଲଢିବାକୁ ଖୋରାକ ଯୋଗାଇଥିଲା । ବମ୍ବେ ଉପରେ ତାଙ୍କର ନିୟନ୍ତ୍ରଣ ଏଭଳି ଥିଲା ଯେ ପ୍ରତିକ୍ଷେତ୍ରରେ ଲୋକେ ତାଙ୍କ ପରାମର୍ଶ ଲୋଡିବାକୁ ତାଙ୍କ ବାସଭବନ ମାତୋଶ୍ରୀରେ ପହଞ୍ଚୁଥିଲେ । ବଲିଉଡ ସହିତ ତାଙ୍କର ସମ୍ପର୍କ ଥିଲା ଅତି ଉତ୍ତମ । ପରିବାର ଜଣାଶୁଣା ଲେଖକ କେଶବ ସୀତାରାମ ଠାକରେଙ୍କର ୪ପୁତ୍ରଙ୍କ ମଧ୍ୟରେ ଦ୍ୱିତୀୟ ପୁତ୍ର ଭାବରେ ୧୯୨୬ ଜୁନ ୨୬ରେ ବମ୍ବେଠାରେ ଜନ୍ମଗ୍ରହଣ କରିଥିଲେ । ବ୍ୟକ୍ତିଗତ ଜୀବନରେ ଠାକରେଙ୍କୁ ଯେତିକି ଘଟଣା ମର୍ମାହତ କରିଥିଲା ତାହା ମଧ୍ୟରେ ଥିଲା ୧୯୯୫ରେ ପତ୍ନୀଙ୍କ ବିୟୋଗ ଓ ୧୯୯୬ରେ ତାଙ୍କବଡ଼ ପୁଅ ବିନ୍ଦୁମାଧବଙ୍କ ସଡ଼କ ଦୁର୍ଘଟଣାରେ ବିୟୋଗ । ୨୦୦୫ରେ ଜୀବନରେ ସବୁଠାରୁ ବଡ଼ ରାଜନୈତିକ ଧକ୍କା ପାଇଥିଲେ ଯେତେବେଳେ ନିଜ ପୁତୁରା ଓ ଅତି ବିଶ୍ୱସ୍ତ ରାଜ ଠାକରେ ଶିବସେନାଠାରୁ ଅଲଗା ହୋଇ ଗଢ଼ିଥିଲେ ମହାରାଷ୍ଟ୍ର ନବନିର୍ମାଣ ସେନା । ରାଜନୈତିଜ୍ଞ ଜୀବନ ପ୍ରଶଂସକଙ୍କ ନିକଟରେ ବମ୍ବେର ବାଘ ପରିଚିତ ବାଲ ଠାକରେ ବିଶିଷ୍ଟ କାର୍ଟୁନିଷ୍ଟ ଆର. କେ. ଲକ୍ଷ୍ମଣଙ୍କ ସହ ମିଶି ୧୯୫୦ର ଶେଷ ଆଡ଼କୁ ଇଂଲିଶ ଦୈନିକ ଫ୍ରି ପ୍ରେସ୍ ଜର୍ଣ୍ଣାଲର ଜଣେ କାର୍ଟୁନିଷ୍ଟ ଭାବେ ଜୀବନ ଆରମ୍ଭ କରିଥିଲେ । ୧୯୬୦ରେ ନିଜର କାର୍ଟୁନ ସାପ୍ତାହିକ ମାର୍ମିକ ପ୍ରକାଶନ କରି ସମାଜର ସବୁ ବର୍ଗର ଲୋକଙ୍କ ଦୃଷ୍ଟି ଆକର୍ଷଣ କରିବାରେ ସଫଳ ହୋଇଥିଲେ । ଅଗ୍ନିବର୍ଷୀ ଭାଷଣ ଦେଉଥିବା ଠାକରେ ମହାରାଷ୍ଟ୍ରରେ ଗୁଜରାଟୀ ଓ ଦକ୍ଷିଣ ଭାରତୀୟଙ୍କ ସହ ପ୍ରତିଦ୍ୱନ୍ଦିତାର ସମ୍ମୁଖୀନ ହେଉଥିବା ମରାଠୀଙ୍କୁ ମାଟିର ପୁତ୍ର ଭାବେ ଚିତ୍ରଣ କରି ସେମାନଙ୍କୁ ଚାକିରି ନିରାପତ୍ତା ଦେବାର ଏକ ପ୍ରୟାସ ଆରମ୍ଭ କରିଥିଲେ ,ଯାହାର ଫଳସ୍ୱରୂପ ୧୯୬୬ ଜୁନ ୧୯ରେ ଜନ୍ମ ନେଇଥିଲା ତାଙ୍କ ଅଭିଳଷିତ ରାଜନୈତିକ ମଞ୍ଚ ଶିବସେନା । ୧୯୮୦ରେ ବୃହତ ମୁମ୍ବାଇ ନିଗମ ଅକ୍ତିଆର ଏବଂ ୧୯୯୫ରେ ଭାଜପା ସହିତ ମିଶି ସରକାର ଗଢ଼ିବା ପରେ ଠାକରେଙ୍କ ରାଜନୈତିକ ପଟୁତା ଦିଲ୍ଲୀକୁ ପ୍ରଭାବିତ କରିଥିଲା । ଜୀବନରେ ନିର୍ବାଚନ ଲଢି ନ ଥିବା ଠାକରେ ବହୁ ରାଜନୈତିକ ବ୍ୟକ୍ତି ଗଢ଼ି ଜଣେ ସୁସଙ୍ଗଠକ ହେବାର ଗୌରବ ଅର୍ଜନ କରିପାରିଥିଲେ । ତାଙ୍କର ସ୍ପଷ୍ଟବାଦୀ ଚିନ୍ତାଧାରା କେବଳ ନିଜ ଦଳ ଭିତରେ ସୀମିତ ନ ଥିଲା । ଆମେରିକାର ଷ୍ଟାନ୍ଫୋର୍ଡ଼ସ୍ଥିତ ନୃତତ୍ତ୍ୱବିତ ଟମାସ ବ୍ଲୋମ୍ ହାନସେନ୍ ଶିବସେନା ଉପରେ ଅଧ୍ୟୟନ କରି ଠାକରେଙ୍କ ବିଷୟରେ ଦେଇଥିବା ମନ୍ତବ୍ୟ ଏଠାରେ ପ୍ରଣିଧାନଯୋଗ୍ୟ । ବାଲ ଠାକରେ କେବେ ଝଳନା କରିବାକୁ ଭଲ ପାଆନ୍ତି ନାହିଁ । ସବୁଠାରୁ ବଡ଼ କଥା ହେଲା ଠାକଲେ ସର୍ବସମ୍ମୁଖରେ ମଦ୍ୟପାନ କରିବା ସହ ସିଗାରେଟ ଟାଣନ୍ତି । ଯେଉଁମାନେ ଲୋକଙ୍କୁ ମଦ୍ୟପାନ କରିବା କ୍ଷତିକାରକ ବୋଲି ମୁହଁରେ କହି ଲୁଚି ଲୁଚି ସେହି ଭୁଲ କରନ୍ତି, ସେମାନଙ୍କୁ ସେ ଘୃଣା କରନ୍ତି । ସଚ୍ଚୋଟ ହେବା ଓ ଉଚିତ ପଦକ୍ଷେପ ନେବାଲାଗି ସାହାସ ଲୋଡା ହେଇଥାଏ ବୋଲି ଠାକରେ ପ୍ରମାଣ କରିଯାଇଥିବାରୁ ବମ୍ବେବାସୀ ତାଙ୍କୁ ଅନ୍ତରରୁ ସମ୍ମାନ ଦେଇଥାନ୍ତି ବୋଲି ହାନସେନ୍ ତାଙ୍କ ବହିରେ ଉଲ୍ଲେଖ କରିଛନ୍ତି ।
ଅଶୋକ ପତିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ୧୪୩ ଆଇ ଲଭ୍ ୟୁ  (1 4 3 ) ୨୦୧୧ ମସିହାରେ ମୁକ୍ତିଲାଭ କରିଥିଲା  ।
ସୁନା ଭାଉଜ, ୧୯୯୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଶିଶିର ମିଶ୍ର । ଅଭିନୟ ଧୀର ବିଶ୍ୱାଳ ଉତ୍ତମ ମହାନ୍ତି ମିହିର ଦାସ ଦେବୁ ବୋଷ ଦୁଃଖୀରାମ ସ୍ୱାଇଁ ଜୟୀରାମ ସାମଲ ଗୋବିନ୍ଦ ତେଜ ବ୍ରଜ ସିଂ ପ୍ରଦୀପ ରାଇମୋହନ ଶିଶିର ମିଶ୍ର ଅରବିନ୍ଦ ନରୀ ଅପରାଜିତା ମହାନ୍ତି ମହାଶ୍ୱେତା ରାୟ ଝରଣା ଦାସ ପ୍ରିୟଙ୍କା ମହାପାତ୍ର ମାମିନା ସ୍ନିଗ୍ଧା ମହାନ୍ତି ନମ୍ରତା ଦାସ ନବନିତା ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ନାରୀ ନୁହେଁ ତୁ ନାରାୟଣୀ, ୨୦୦୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ କାଣ୍ଡୋଇ । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ହିମାଂଶୁ ପରିଜା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ରଚନା ବାନାର୍ଜୀ, ବିଜୟ ମହାନ୍ତି, ମିହିର ଦାସ, ଦେବୁ ବୋଷ, ପ୍ରଦ୍ୟୁମ୍ନ ଲେଙ୍କା, ସାତ୍ୟକି ମିଶ୍ର, ରୁନୁ ପରିଜା, ବ୍ରଜ ସିଂହ, ଦିପ୍ତୀ ପଣ୍ଡା, ହର ପଟ୍ଟନାୟକ, ଜୟୀରାମ ସାମଲ, ନିହାରିକା ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ରଚନା ବାନାର୍ଜୀ ସିଦ୍ଧାନ୍ତ ମହାପାତ୍ର ବିଜୟ ମହାନ୍ତି ମିହିର ଦାସ ଦେବୁ ବୋଷ ପ୍ରଦ୍ୟୁମ୍ନ ଲେଙ୍କା ସାତ୍ୟକି ମିଶ୍ର ରୁନୁ ପରିଜା ବ୍ରଜ ସିଂହ ଦିପ୍ତୀ ପଣ୍ଡା ହର ପଟ୍ଟନାୟକ ଜୟୀରାମ ସାମଲ ନିହାରିକା ସାହୁ ମୀନକେତନ ବିନାୟକ ମିଶ୍ର ସଲିଲ ମିତ୍ର ମଧୁସ୍ମିତା ନୀତୁ ସିଂହ ସୁଧୀର ପଟ୍ଟନାୟକ ଜ୍ୟୋତି ମିଶ୍ର ଗୀତ ଓ ସଙ୍ଗୀତ ସ୍ୱରୂପ ନାୟକ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । କୁମାର ବାପି, ପ୍ରକାଶ ଦୁବେ, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଭଟଲୀ  (କ୍ରମିକ ସଂଖ୍ୟା: ୫) ବରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଭଟଲୀ ବ୍ଳକ, ସୋହେଲା ବ୍ଳକ ଓ ଅମ୍ବାଭୋନା ବ୍ଳକ । ଗତ ୨୦୨୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଇରାଶିଷ ଆଚାର୍ଯ୍ୟ ବିଜୁ ଜନତା ଦଳ ପ୍ରାର୍ଥୀ ସୁଶାନ୍ତ ସିଂହଙ୍କ ଠାରୁ ୨୭,୮୯୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ନିର୍ବାଚିତ ବିଧାୟକଗଣ ୧୯୫୭ରୁ ୨୦୨୪ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ରେନିଗୁନ୍ତା ଏକ ଭାରତୀୟ ଜନଗଣନା ସହର   ଅଟେ । ଏହା ଆନ୍ଧ୍ର ପ୍ରଦେଶର ଚିତ୍ତୋଓର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରେନିଗୁନ୍ତା ୧୩.୬୩୬୮ ଉତ୍ତର ଅକ୍ଷାଂଶ ଓ ୭୯.୫୦୩୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୮୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରେନିଗୁନ୍ତା ସହରର ମୋଟ ଜନସଂଖ୍ୟା ୨୩୮୫୨ ଅଟେ । ସେଥି ମଧ୍ୟରୁ ୫୦.୨୮% ଜଣ ପରୁଷ ହୋଇଥିବା ବେଳେ ୪୯.୭୨% ଜଣ ନାରୀ ଅଟନ୍ତି । ରେନିଗୁନ୍ତାର ସାକ୍ଷରତା ହାର ୭୬.୫୦% ଅଟେ । ଏହା ଜାତୀୟ ହାରଠାରୁ -୧୧.୬୬% ପ୍ରତିଶତ କମ ଅଟେ । ସେଥିରୁ ୪୧.୬୦% ପ୍ରତିଶତ ପୁରୁଷ ଓ ୩୪.୯୦% ନାରୀ ଅଟନ୍ତି । ୧୦.୬୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ରେନିଗୁନ୍ତାର ସରକାରୀ ଭାଷା ଅଟେ ।
ବେକ୍ସାରୋଟିନ, ଅନ୍ୟମାନଙ୍କ ମଧ୍ୟରେ ଏକ ବ୍ରାଣ୍ଡ ନାମରେ ବିକ୍ରୟ ନାମ ଟାର୍ଗ୍ରେଟିନ, ଏକ ଔଷଧ ଯାହା କ୍ୟୁଟାନିଅସଟି ସେଲ ଲିମ୍ଫୋମା  ର ଚିକିତ୍ସା ପାଇଁ ବ୍ୟବହାର କରାଯାଏ । ଅଧିକ ହୋଇଥିବା ରୋଗ ପାଇଁ ଏହା ପାଟିରେ ଦିଆଯାଏ ଏବଂ ପ୍ରାଥମିକ ରୋଗ ପାଇଁ ଚର୍ମରେ ପ୍ରୟୋଗ କରାଯାଏ । ଯେତେବେଳେ ଅନ୍ୟ ଚିକିତ୍ସା ବିଫଳ ହୁଏ ସେତେବେଳେ ଏହା ବ୍ୟବହୃତ ହୁଏ । ପାଟିରେ ଦିଆଯାଉଥିଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ କୋଲେଷ୍ଟେରଲ, ମୁଣ୍ଡବିନ୍ଧା, କମ୍ ଥାଇରଏଡ୍, କମ୍ ଶ୍ୱେତ ରକ୍ତ କଣିକା, ରାସ, ବାନ୍ତି, ସଂକ୍ରମଣ, ଶୁଷ୍କ ଚର୍ମ ଏବଂ ପ୍ରାନ୍ତୀୟ ଫୁଲା ହୋଇପାରେ । ଚର୍ମରେ ପ୍ରୟୋଗ କରାଯାଉଥିଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ ଏବଂ ଗଲୁ ହୁଏ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଅଗ୍ନାଶୟ ଜନିତ ରୋଗ ଏବଂ ସୌରଦାହ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ରେଟିନଏଡ୍  ଏହା କିପରି କାମ କରେ ତାହା ଅସ୍ପଷ୍ଟ। ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୧ ମସିହାରେ ୟୁରୋପରେ ଏହା ବିକ୍ରୟ ପାଇଁ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ୭୫ ମିଗ୍ରାର ୧୦୦ଟି ବଟିକା ୨୦୨୧ ସୁଦ୍ଧା ମୂଲ୍ୟ ୯୪୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣ ପ୍ରାୟ ୨,୦୫୦ ଡଲାର ଅଟେ ।
ରନ୍ତଲେଇ, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ସୁରେନ୍ଦ୍ର ମୋହନ ପଟ୍ଟନାୟକ  (୨୮ ଅଗଷ୍ଟ ୧୯୧୪ - ୨୦ ଡିସେମ୍ବର ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଓ ସ୍ୱାଧୀନତା ସଂଗ୍ରାମୀ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସୁରେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଓ ପରେ କାର୍ଯ୍ୟ କରିଥିଲେ । ଭାରତ ସ୍ୱାଧୀନ ହେବା ପୂର୍ବରୁ ୧୯୪୬ ମସିହାରେ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ଏହାପରେ ୧୯୭୧ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ସୁରେନ୍ଦ୍ର ୧୯୧୪ ମସିହାର ଅଗଷ୍ଟ ମାସ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦାନନ୍ଦ ପଟ୍ଟନାୟକ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ସୁରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ସୁରେନ୍ଦ୍ର ୧୯୯୮ ମସିହାର ଡିସେମ୍ବର ମାସ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୪ ବର୍ଷ ବୟସ ହୋଇଥିଲା ।
ସାତ୍ତୁର ଏକ ଭାରତୀୟ ପୌରପାଳିକା   ଅଟେ । ଏହା ତାମିଲନାଡୁର ବିରୁଧୁ‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାତ୍ତୁର ୯.୩୫୨୯ ଉତ୍ତର ଅକ୍ଷାଂଶ ଓ ୭୭.୯୧୭୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାତ୍ତୁର ସହରର ମୋଟ ଜନସଂଖ୍ୟା ୩୧୨୭୪ ଅଟେ । ସେଥି ମଧ୍ୟରୁ ୪୯.୧୩% ଜଣ ପରୁଷ ହୋଇଥିବା ବେଳେ ୫୦.୮୭% ଜଣ ନାରୀ ଅଟନ୍ତି । ସାତ୍ତୁରର ସାକ୍ଷରତା ହାର ୭୫.୪୭% ଅଟେ । ଏହା ଜାତୀୟ ହାରଠାରୁ -୧୦.୬୩% ପ୍ରତିଶତ କମ ଅଟେ । ସେଥିରୁ ୪୦.୨୭% ପ୍ରତିଶତ ପୁରୁଷ ଓ ୩୫.୧୯% ନାରୀ ଅଟନ୍ତି । ୧୦.୮୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ସାତ୍ତୁରର ସରକାରୀ ଭାଷା ଅଟେ ।
ଭାରତୀୟ ସଂସ୍କୃତି ଓ ଶ୍ରୀମଦ ଭଗବତ ଗୀତା ପ୍ରଫୁଲ୍ଲ କୁମାର ମହାନ୍ତିଙ୍କ ରଚିତ ଏକ ପ୍ରବନ୍ଧ ସଙ୍କଳନ । ଲେଖକ ପ୍ରଫୁଲ୍ଲ କୁମାର ମହାନ୍ତିଙ୍କୁ ଏଥି ପାଇଁ ୨୦୦୪ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ପୁସ୍ତକଟିରେ ଲେଖକ ପ୍ରାଚ୍ୟ ଓ ପାଶ୍ଚାତ୍ୟ ସଂସ୍କୃତିକୁ ତୁଳନାକରି, ପ୍ରାଚ୍ୟ ସଂସ୍କୃତିର ଯଥାର୍ଥତା ଦର୍ଶାଇଛନ୍ତି । ମଣିଷ ଜୀବକାଳରେ କିପରି ସ୍ୱର୍ଗୀୟ ଆନନ୍ଦ ଲାଭକରିବ, ତାହା ମଧ୍ୟ ବୁଝାଇଛନ୍ତି । ଜଣେ ଭାରତୀୟ ଭାବରେ ନିଜ ସଂସ୍କୃତି ଓ ସଭ୍ୟତା ପ୍ରତି ଲେଖକର ଗର୍ବିତ ଅନୁଭବ ଏହି ପୁସ୍ତକରୁ ବାରିହୁଏ । ପୁସ୍ତକଟି ଜ୍ଞାନଯୁଗ ପ୍ରକାଶନଦ୍ୱାରା ୨୦୦୦ମସିହାରେ ପ୍ରକାଶ ପାଇଥିଲା । ୨୩୩ ପୃଷ୍ଠାର ଏହି ବହିର କଭର ଡିଜାଇନ ଦିନନାଥ ପାଠୀ କରିଥିଲେ ।
ପଞ୍ଚ ଭୁତ ସ୍ଥଳମ,   :        , :        , :         ପାଞ୍ଚ ତୀ ଶିବ ମନ୍ଦିରକୁ ବୁଝାଏ । ଏହା ଶିବଙ୍କ 5ଟି ଅବତାର ତଥା ପ୍ରକୃତିର 5ଟି ମୌଳିକ ବସ୍ତୁକୁ ସୁଚେଇଥାଏ ଯଥା , ସ୍ଥାନ, ଜଳ , ବାୟୁ , ଅଗ୍ନି ଓ ଆକାଶ . ଏହି ସବୁ ମନ୍ଦିର ଦକ୍ଷିଣ ଭାରତର ତାମିଲନାଡୁ ଓ ଆନ୍ଧ୍ରପ୍ରଦେଶରେ ଅବସ୍ଥିତ । ଏହି ପାଞ୍ଚଟି ମୌଳିକ ବସ୍ତୁ 5ଟି ଶିବଲିଙ୍ଗରେ ନିହିତ ଥିବା କୁହାଯାଏ । ପଞ୍ଚ ଭୂତମ ହିନ୍ଦୁ ଧର୍ମ ଅନୁସାରେ ଜୀବନ ଓ ଅନ୍ୟ ସଜୀବ ବସ୍ତୁ ଯଥା ବୃକଧୀ , ଗୁଳ୍ମ ଆଦି ବାୟୁ , ଜଳ , ଅଗ୍ନି , ଆକାଶ ଓ ଭୂମିରୁ ଜାତ ହେଇଥାଏ । ଭୁତକୁ ସଂସ୍କୃତ ଭାଷାରେ ମିଶ୍ରଣ ଓ ମହା ଭୁତକୁ ବ୍ରୁହତ ମିଶ୍ରଣକୁ ବୁଝା ଯାଏ । ଭାରତର ପ୍ରାଚୀନ ଆୟୁର୍ବେଦ ପ୍ରଣାଳୀ ଅନୁସାରେ ଜୀବ ଶରୀରର ସନ୍ତୁଳନତା ତ୍ରି-ଦୋଷଦ୍ୱାରା ନିୟନ୍ତ୍ରିତ ହେଇଥାଏ। ସେଗୁଡ଼ିକ କଫ , ବାତ ଓ ପିତ୍ତ ।ନୋବେଲ ପୁରସ୍କାର ପ୍ରାପ୍ତ କବି ବିଶ୍ୱକବି ରବୀନ୍ଦ୍ରନାଥ ଠାକୁର ତାଙ୍କ କବିରା  " ପଞ୍ଚ ଭୁତ " ରେ ବିଶ୍ଳେଷଣ କରିଛନ୍ତି ଯେ ମଣିଷର ମନ ଆଲୋକ , ରଙ୍ଗ , ଶବ୍ଦ , ଗତିର ପ୍ରତିକ୍ରିୟା , ସୂର୍ଯ୍ୟ , ଚନ୍ଦ୍ର ଓ ତାରା ପ୍ରତି ସ୍ୱାଭାବିକ ଭାବରେ ସମ୍ବେଦନଶୀଳ ରହିଥାଏ ପଞ୍ଚ ମନ୍ଦିର ଥିରୁଭାନ୍ନାମଲାଇ ମନ୍ଦିରରେ ଭଗବାନ ଶିବ ନିଜକୁ ଏକ ପ୍ରବଳ ଅଗ୍ନିଶିଖା ଭାବରେ ପ୍ରକଟ କରିଥିଲେ । ହିନ୍ଦୁ ଧର୍ମର ସୃଷ୍ଟିର ଦେବତା ବ୍ରହ୍ମା ଓ ସଂସ୍ଥାପନ ଦେବତା ବିଷ୍ଣୁ ଶିବଙ୍କ ଏହି ରୂପରେ ତାଙ୍କର ପାଦ , ଓ ମସ୍ତକ ଜାଣିପାରିନଥିଲେ । ବର୍ତ୍ତମାନ ମଧ୍ୟ ଶିବରାତ୍ରି ଓଅ କଠିଗାଇ ଦୀପମ ପର୍ବ ସମୟରେ ଏହି ପ୍ରଥାର ପ୍ରଚଳ ରହିଥିବା ସହ ବିଶାଳ ଅଗ୍ନି ଜ୍ୱଳନ କରାଯାଇଥାଏ । ଅଗ୍ନି ଲିଙ୍ଗମ ଜୀବନର 5ଟି ମହତ୍ୱ ପୂର୍ଣ ଦିଗକୁ ସୁଚେଇ ଥାଏ । ସେ ସବୁକୁ କର୍ମ , ଆତ୍ମସମର୍ପଣ , ଆତ୍ମବିଶ୍ୱାସ ଓ ସର୍ବଶେଷରେ ପାର୍ଥିବ ଜୀବନରୁ ଚରମ ମୁକ୍ତିକୁ ଭୁଝେଇ ଥାଏ । ଥିରୁଭନ୍ନମଲାଇ ମାନସିରରେ ଶିବଙ୍କୁ ଜଳ ଭାବରେ ପ୍ରତିନିଧିତ୍ୱା କରୁଥିଲା ବେଳେ ଅପପୁ ଲିଙ୍ଗମ ଜଳ ଭିତରେ ମଗ୍ନ ରହିଥାଏ ।ଏହି ଲିଙ୍ଗମ ନିକଟରେ ଏକ ସ୍ଥାଇ ଜଳ ସ୍ରୋତ ବହୁଥାଏ । ଚିଦମ୍ବରମଠାରେ ଶୂନ୍ୟ ସ୍ଥାନକୁ ଆରାଧନା କରାଯାଇଥାଏ । ଏଠାରେ ଶିବଙ୍କୁ ଆକାଶ ଲିଙ୍ଗମ ରୂପରେ ଗ୍ରହଣ କରାଯାଇଥାଏ । ଏଠାରେ କଉଣଶି ପ୍ରସ୍ତର ଲିଙ୍ଗ ନ ଥାଏ ।
କେଳୁଚରଣ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ବାଜେ ବଇଁଶୀ ନାଚେ ଘୁଙ୍ଗୁର ୧୯୮୨ ମସିହାରେ ମୁକ୍ତିଲାଭ କରିଥିଲା । ସୂର୍ଯ୍ୟ ମିଶ୍ର ଏହି ଚଳଚ୍ଚିତ୍ରର ପ୍ରଯୋଜନା କରିଥିଲେ ଓ ସୁବୋଧ ପଟ୍ଟନାୟକ ଚିତ୍ରନାଟ୍ୟ ରଚନା କରିଥିଲେ ।
ଡନ୍ କିମ୍ବା : ହେଉଛି ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ହିନ୍ଦୀ ଚଳଚ୍ଚିତ୍ର ଯାହାକି ମୂଳ ହିନ୍ଦୀ କଥାଚିତ୍ର ଡନ୍‌ର ଉତ୍ତର କଥା ଚଳଚ୍ଚିତ୍ର   । ଚଳଚ୍ଚିତ୍ରର ମୁଖ୍ୟ ଭୁମିକାରେ ଅଭିନୟ କରିଛନ୍ତି ସାହାରୁଖ ଖାଁ, ପ୍ରିୟଙ୍କା ଚୋପ୍ରା, ଅର୍ଜୁନ ରାମପାଳ, ବୋମାନ ଇରାନୀ, ଓମ ପୁରୀ ଇତ୍ୟାଦି । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି ଫରହାନ ଅଖତର ଏବଂ ପ୍ରଯୋଜକ ହେଉଛନ୍ତି ଫରହାନ ଅଖତର ଓ ରିତେଶ ସିଧ୍ୱାନୀ । କାହାଣୀ କୁଆଲାଲୁମ୍ପୁର  (ମାଳୟେସିଆ)ରେ ବୃଦ୍ଧି ପାଉଥିବା ଡ୍ରଗ କାରବାରକୁ ବନ୍ଦ କରିବା ଉଦ୍ଦେଶ୍ୟରେ ଡେପୁଟି କମିଶନର ଡି ସିଲଭାଙ୍କ  ( ବୋମନ ଇରାନୀ ଅଭିନୀତ ) ନେତୃତ୍ୱରେ ଏକ ପୋଲିସ ଦଳ ସହରକୁ ଅଭିମୁଖେ ଯାଆନ୍ତି  । ଡ୍ରଗ କାରବାର ବନ୍ଦ କରିବା ସହ ଡ୍ରଗ ମାଫିଆ ସିଂଘାଣିଆର ମେନେଜର ଡନ  (ସାହାରୁଖ ଅଭିନୀତ)କୁ ଧରିବା ଥିଲା ଲକ୍ଷ୍ୟ  । ଆନ୍ତ ରାଜ୍ୟ ଡ୍ରଗ ମାଫିଆ ବୋରିସ ଦୁଇ ସହଯୋଗୀ ମଧ୍ୟରୁ ସିଂଘାଣୀଆ ଅନ୍ୟତମ । ଅନ୍ୟ ଜଣକ ହେଉଛନ୍ତି ବର୍ଦ୍ଧନ । ଡନ୍‌ର ଅନ୍ୟତମ ଘନିଷ୍ଠ ସହଯୋଗୀ ରମେଶର  (ଦିବାକର ପୁନ୍ଦିର ଅଭିନୀତ) ଦଳ ଛାଡିବା ନିଷ୍ପତିରେ ରାଗିଯାଇ ଡନ୍‌ ତାର ହତ୍ୟା କରିଦିଏ  । ଏ ଘଟଣା ପରେ ରମେଶର ବାଗଦତ୍ତା (ପ୍ରେମିକା) କାମିନୀ  (କରୀନା କାପୁର ଅଭିନୀତ) ରମେଶକୁ ଧରିବାରେ ପୋଲିସର ସହାୟତା କରେ  । ହେଲେ ଡନ୍‌ ତାକୁ ବି ହତ୍ୟା କରିଦିଏ । ଏସବୁ ଦେଖି ରୋମା  (ପ୍ରିୟଙ୍କା ଚୋପ୍ରା ଅଭିନୀତ), ଯିଏକି ରମେଶର ଭଉଣୀ, ପ୍ରତିଶୋଧ ପରାୟଣ ହୋଇଉଠେ ଏବଂ ନିଜ ପରିଚୟ ଗୋପନ କରି ଡନ୍‌ର ଦଳରେ ଯୋଗଦିଏ  । ଘଟଣା ଚକ୍ରରେ ଡନ୍ ପୋଲିସଦ୍ୱାରା କ୍ଷତାକ୍ତ ହୋଇ ସଜ୍ଞାହୀନ ଅବସ୍ଥାରେ ଶଯ୍ୟାଶାୟୀ ହୁଏ । ଡି ସିଲଭା ଏହି ସମୟରେ ଡନ୍‌ର ଚେହେରା ସହିତ ଅବିକଳ ମିଶୁଥିବା ଏକ ବ୍ୟକ୍ତି  (ବିଜୟ) ସହ  (ସାହାରୁଖ ଖାଁଙ୍କ ଦ୍ୱୈତ ଅଭିନୟ) ଭେଟ ହୁଏ  । ସେ ଏହି ସର୍ତ୍ତରେ ବିଜୟକୁ ନିଜ ମିଶନରେ ସାମିଲ କରିନିଅନ୍ତି ଯେ ବିଜୟ ପାଖରେ ଥିବା ଏକ ବାଳକ ଦୀପୁର ସେ ସ୍କୁଲରେ ନାମ ଲେଖାଇଦେବେ ଏବଂ ତାର ପଢାଖର୍ଚ୍ଚ ବହନ କରିବେ । ଇତି ମଧ୍ୟରେ ଦୀପୁର ବାପା ଜସଜିତ  (ଅର୍ଜୁନ ରାମପାଳ ଅଭିନୀତ) ଜେଲରୁ ମୁକୁଳି ଆସନ୍ତି  । ତେବେ ସେ ତାଙ୍କ ସ୍ତ୍ରୀର ମୃତ୍ୟୁ ପାଇଁ ଡି ସିଲଭାକୁ ଦାୟୀ କରି ତାକୁ ହତ୍ୟା କରିବାକୁ ଯୋଜନା ଆରମ୍ଭ କରିଦିଅନ୍ତି । ଅସଲ ଡନ ମରିଯାଏ ହେଲେ ନକଲି ଡନ ବିଜୟ ଦଳରେ ଡନ୍‌ ନାମରେ ରହି ଡ୍ରଗ ମାଫିଆର ସମସ୍ତ ତଥ୍ୟ ହାସଲ କରିବାକୁ ଚେଷ୍ଟା କରେ । ରୋମା ସହ ନକଲି ଡନର ଶତ୍ରୁତା ଏପରି ହୁଏ ଯେ ରୋମା ତାକୁ ମାରି ଦେବାକୁ ଚେଷ୍ଟା କରେ । ହେଲେ ଠିକ ସମୟରେ ଡି ସିଲଭା ହସ୍ତକ୍ଷେପ କରି ନକଲି ଡନ ବିଷୟରେ ସବୁ କିଛି କହି ଏହି ମିଶନରେ ସାହାଯ୍ୟ କରିବାକୁ କୁହେ । ରୋମା ରାଜି ହେବାପରେ କାହାଣୀର ଦୃଶ୍ୟପଟ୍ଟ ବଦଳୀଯାଏ । ପୋଲିସ ସହ ଗୁଳିବିନିମୟରେ ସିଂଘାଣୀଆ ସହ ଡି ସିଲଭାର ମଧ୍ୟ ମୃତ୍ୟୁ ହୁଏ । ନକଲି ଡନର ଅସଲ ପରିଚୟ ଜାଣିବା ପରେ ଡନର ସମସ୍ତ ସହଯୋଗୀ ବିଜୟର ଶତ୍ରୁ ପାଲଟି ଯାଆନ୍ତି । ରୋମା ସହ ମିଶି ବିଜୟ ନିଜର ଅସଲ ପରିଚୟ ଏବଂ ତାର ନିର୍ଦୋଷତା ପ୍ରମାଣିତ କରିବାକୁ ଚେଷ୍ଟା କରେ । ଏହି ସସପେନ୍ସ ଭରା କାହାଣୀରେ ପରେ ପରେ ଦର୍ଶକ ଦେଖନ୍ତି ଯେ ନକଲି ଡନ୍ ବାସ୍ତବରେ ମରିଯାଇଛି ଏବଂ ଅସଲି ଡନ ହିଁ ନିଜର ପରିଚୟ ଗୋପନ ରଖି କାହାଣୀକୁ ଅଧିକ ରୋଚକ ଆଉ ଦ୍ୱିଧାଯୁକ୍ତ କରିଦେଇଛି । ବିଜୟ ସହ ରୋମାର ପ୍ରେମ ହୋଇଛି ଏବଂ ଡନ ନିର୍ଦ୍ଦୋଷ ପ୍ରମାଣିତ ହୋଇଛି ।
ଶେଇଖପୁରା ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ଶେଇଖ୍ପୁର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶେଇଖପୁରା ସହରର ମୋଟ ଜନସଂଖ୍ୟା ୩୮୨୫୮ ଅଟେ । ସେଥି ମଧ୍ୟରୁ ୫୨.୬୯% ଜଣ ପରୁଷ ହୋଇଥିବା ବେଳେ ୪୭.୩୧% ଜଣ ନାରୀ ଅଟନ୍ତି । ଶେଇଖପୁରାର ସାକ୍ଷରତା ହାର ୫୨.୦୪% ଅଟେ । ଏହା ଜାତୀୟ ହାରଠାରୁ ୧୨.୮୦% ପ୍ରତିଶତ ଅଧିକ ଅଟେ । ସେଥିରୁ ୩୨.୯୯% ପ୍ରତିଶତ ପୁରୁଷ ଓ ୧୯.୦୪% ନାରୀ ଅଟନ୍ତି । ୧୮.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶେଇଖପୁରାର ସରକାରୀ ଭାଷା ଅଟେ ।
ଭୀମବନ୍ଧ ବନ୍ୟପ୍ରାଣୀ ଅଭୟାରଣ୍ୟ ,ଭାରତୀୟ ରାଜ୍ୟ ବିହାରର ଦକ୍ଷିଣ ପଶ୍ଚିମରେ ଥିବା ମୁଙ୍ଗେର ଜିଲ୍ଲାରେ ଅବସ୍ଥିତ । ବ୍ୟୁପତ୍ତି ମହାଭାରତ ଅନୁସାରେ ଭୀମା ଏଠାରେ ଏକ ବନ୍ଧ ନିର୍ମାଣ କରିଥିଲେ ବୋଲି ଉଲ୍ଲେଖ । ସେହି ଅନୁସାରେ ଏହାକୁ ଭୀମବନ୍ଧ କୁହାଯାଇଥାଏ । ଭୌଗୋଳିକ ସ୍ଥିତି ମୁଙ୍ଗେର ଜିଲ୍ଲାର ଦକ୍ଷିଣ ଅଞ୍ଚଳରେ ଭୀମଗଡ ବନ୍ୟପ୍ରାଣୀ ଅଭୟାରଣ୍ୟ ଅବସ୍ଥିତ । ଏହାର ଅରଣ୍ୟର ଆୟତନ 681.99 ବର୍ଗ କିଲୋମିଟର ଓ ଏହା ଖଡଗପୁର ପାର୍ବତ୍ଯ ରେଞ୍ଜ ମଧ୍ୟରେ ରହିଛି । ମୁଙ୍ଗେରଠାରୁ ଏହା 56 କିଲୋମିଟର ଦୂର । ଏହାର ନିକଟତମ ରେଳଷ୍ଟେସନ ଜାମୁଇ ଓ ଏହା ଏଠାରୁ 20 କିଲୋମିଟର ଦୂରରେ ଅବସ୍ଥିତ । , ପାଟଣା ବିମାନ ବନ୍ଦରଠାରୁ ଏହା 200 କିଲୋମିଟର ଦୁରବର୍ତୀ । ଜଳବାୟୁ ଏଠାକାର ଜଳବାଯୁ ସାଧାରଣ ରହିଥାଏ । ବାର୍ଷିକ ବୃଷ୍ଟିପାତ 1146 ମିଲିମିଟର ହାରାହାରି ହେଇଥାଏ ।
‌ମନ୍ନାରା ଚୋପ୍ରା‌  (ଜନ୍ମ: ୨୯ ମାର୍ଚ୍ଚ ୧୯୯୧) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ  । ମନ୍ନାରା ହିନ୍ଦୀ ଏବଂ ତେଲୁଗୁ ଚଳଚ୍ଚିତ୍ରରେ ଅଭିନୟ କରନ୍ତି । ମନ୍ନାରା ହିନ୍ଦୀ ଚଳଚ୍ଚିତ୍ର ‌ଜିଦ୍‌ ଜରିଆରେ ୨୦୧୪ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ସେ ୨୦୧୪ରେ ତେଲୁଗୁ ଚଳଚ୍ଚିତ୍ର ‌ପ୍ରେମା ଜୀମା ଜାନ୍‌ତା ନାଇ‌ ଜରିଆରେ ପ୍ରଥମ ଅଭିନୟ ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ଏବଂ ପରିବାର ମନ୍ନାରା ହରିୟାଣାର ଅମ୍ବଲାଠାରେ ୧୯୧୧ ମସିହା ମାର୍ଚ୍ଚ ୨୯ରେ ଜନ୍ମଗ୍ରହଣ କରିଥିଲେ । ତାଙ୍କର ଜନ୍ମ‌ବେଳେ ତାଙ୍କର ଜଣେ ସମ୍ପର୍କୀୟ ଭାଇ ତାଙ୍କୁ ଦେଖି ବାର୍ବୀ କଣ୍ଢେଇ ଅନୁସାରେ ‌ବାର୍ବି‌ ବୋଲି କ‌ହିଥିଲେ ଯାହାକି ତାଙ୍କ ମାଆଙ୍କୁ ପସନ୍ଦ ହୋଇଯାଇଥିଲା ଏବଂ ସେ ତାଙ୍କର ନାମ ମଧ୍ୟ ବାର୍ବି ବୋଲି ରଖିଦେଇଥିଲେ । ମାତ୍ର ପରବର୍ତ୍ତୀ ସମୟରେ ତାଙ୍କର ସେହି ନାମକୁ ବଦଳାଇଦିଆଯାଇ ‌ମନ୍ନାରା‌ ରଖାଯାଇଥିଲା । ତାଙ୍କର ମାଆ ଜଣେ ଗ‌ହଣା ସଜ୍ଜକ ଏବଂ ବାପା ଜଣେ ଓକିଲ । ମନ୍ନାରା ଦିଲ୍ଲୀର ଏକ କଲେଜରୁ ବାଣିଜ୍ୟରେ ସ୍ନାତକ ହାସଲ କରିଛନ୍ତି । ମନ୍ନାରାଙ୍କର ଭଉଣୀମାନେ ହେଲେ: ପ୍ରିୟଙ୍କା ଚୋପ୍ରା, ପରିଣୀତି ଚୋପ୍ରା, ଏବଂ ମୀରା ଚୋପ୍ରା ଅଭିନୟ ଜୀବନ ପାଠପଢ଼ା ସରିବା ପରେ ମନ୍ନାରା ମୁମ୍ବାଇରେ ମଡେଲିଂ ଆରମ୍ଭ କରିଥିଲେ ଏବଂ ସେଠାରେ ସେ କିଛି ବିଜ୍ଞାପନରେ ଅଭିନୟ କରିଥିଲେ । ମନ୍ନାରା ତାଙ୍କ ଭଉଣୀ ପ୍ରିୟଙ୍କା ଚୋପ୍ରାଙ୍କ ସ‌ହ ମଧ୍ୟ ୩ଟି ବିଜ୍ଞାପନରେ ଅଭିନୟ କରିଛନ୍ତି । ସେ ଚଳଚ୍ଚିତ୍ରରେ ଅଭିନୟ କରିବା ପୂର୍ବରୁ ଜଣେ ନୃତ୍ୟ ଶିକ୍ଷକଙ୍କ ପାଖରେ କାର୍ଯ୍ୟ କରୁଥିଲେ ଏବଂ ସେ ହିପ୍ ହପ୍ ଏବଂ ବେଲି ଡ୍ୟାନ୍ସ ଶିଖିଥିଲେ । ୨୦୧୪ରେ ମନ୍ନାରା ତେଲୁଗୁ ଚଳଚ୍ଚିତ୍ର ‌ପ୍ରେମା ଜୀମା ଜାନ୍‌ତା ନାଇ‌ରେ ପ୍ରଥମ ଅଭିନୟର ସୁଯୋଗ ପାଇଥିଲେ । ଏବଂ ସେହି ବର୍ଷ ସେ ହିନ୍ଦୀ ଚଳଚ୍ଚିତ୍ର ‌ଜିଦ୍‌ରେ ମଧ୍ୟ ହିନ୍ଦୀ କଥାଚିତ୍ର ଜଗତରେ ଅଭିନୟର ଅୟମାରମ୍ଭ କରିଥିଲେ । ଏହା ପରେ ସେ ତିନୋଟି ତେଲୁଗୁ ଚଳଚ୍ଚିତ୍ରରେ ଅଭିନୟ କରିଥିଲେ ।
ହାଇଡ୍ରୋକର୍ଟିଜୋନ  (ଇଂରାଜୀ ଭାଷାରେ , ଏକ ବିକ୍ରୟ ନାମ କର୍ଟେଫ/ ) ନାମ ଦିଆଯାଏ ଯେତେବେଳେ ହରମୋନ କର୍ଟିଜୋଲକୁ   ଔଷଧ ଆକାରରେ ଯୋଗାଇ ଦିଆଯାଏ  । ଏହି ଔଷଧ ବ୍ୟବ‌ହାର କରାଯାଉଥିବା ରୋଗମାନଙ୍କର ନାମ: ଆଡ୍ରେନାଲ ଇନସଫିସିଏନ୍ସି   , ଆଡ୍ରେନୋଜେନିଟାଲ ସିଣ୍ଡ୍ରୋମ  , ହାଇପୋକ୍ୟାଲସେମିଆ   , ଥାଇରଏଡାଇଟିସ  , ରିଉମାଟଏଡ ଆର୍ଥ୍ରାଇଟିସ, ଡର୍ମାଟାଇଟିସ  , ଆଜ୍‌ମା, ଓ ସିଓପିଡି । ଆଡ୍ରେନୋକର୍ଟିକାଲ ଇନସଫିସିଏନସି ରୋଗରେ ଏହା ପସନ୍ଦ ଯୋଗ୍ୟ ଔଷଧ । ଏହା ଉଭୟ ପାଟିରେ ଓ ଇଞ୍ଜେକସନ ଆକାରରେ ଦିଆଯାଏ । ଦୀର୍ଘକାଳର ବ୍ୟବ‌ହାର ପରେ ବନ୍ଦ କରିବାକୁ ହେଲେ ଧୀରେ ଧୀରେ ମାତ୍ରା ଅଳ୍ପ କରି କମେଇ ଶେଷରେ ବନ୍ଦ କରାଯାଏ । ଏହାର ପାର୍ଶ୍ୱ ପ୍ରତିକ୍ରିୟା ହେଲେ ମନୋଦଶାର ପରିବର୍ତ୍ତନ ହୁଏ, ସଂକ୍ରମଣ   ସଙ୍କଟ ବଢ଼ିଯାଏ ଓ ଇଡିମା   ହୁଏ । ଦୀର୍ଘକାଳ ଧରି ବ୍ୟବ‌ହାର ପରେ ହେଉଥିବା ପାର୍ଶ୍ୱ ପ୍ରତିକ୍ରିୟା: ଓଷ୍ଟିଓପୋରୋସିସ, ପେଟ ଗୋଳମାଳ  , ଶାରୀରିକ ଦୂର୍ବଳତା  , ସ‌ହଜରେ ବ୍ରୁଇସ  , ଓ କ୍ୟାଣ୍ଡିଡିଆସିସ   ହୁଏ । ଗର୍ଭାବସ୍ଥାରେ ବ୍ୟବ‌ହାର କରାଗଲେ ମଧ୍ୟ ଏହାର ନିରାପତ୍ତା ବିଷୟ ଅଜ୍ଞାତ ଅଛି । ଏହା ପ୍ରଦାହରୋଧୀ   ଓ ଇମ୍ମ୍ୟୁନ ଦମନ‌କାରୀ   ଭାବରେ ବ୍ୟବ‌ହାର କରାଯାଏ । ସନ ୧୯୫୫ରେ ହାଇଡ୍ରୋକର୍ଟିଜୋନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ପାଟିରେ ଦିଆଯାଉଥିବା ଏହି ଔଷଧର ଦୈନିକ ଖର୍ଚ୍ଚ ବିକାଶଶୀଳ ଦେଶମାନଙ୍କରେ ପ୍ରାୟ ୦.୨୭ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଗୋଟିଏ ମାସର ଔଷଧ ଖର୍ଚ୍ଚ ୨୫ଡଲାରରୁ କମ ।
ଏକ ସହର ବା -ଶୀ   ହେଉଛି ଜାପାନର ଏକ ସ୍ଥାନୀୟ ପ୍ରଶାସନିକ ବିଭାଜନ । ସହରଗୁଡ଼ିକ ଗ୍ରାମ  (ମୁରା; ) ଓ ନଗର  (ମାଚି; ) ସହ ସମାନ ସ୍ତରରେ ଅଛନ୍ତି  । ତାଙ୍କ ମଧ୍ଯରେ କେବଳ ଗୋଟିଏ ପାର୍ଥକ୍ଯ ରହିଛି; ସହରଗୁଡ଼ିକ କୌଣସି ଜିଲ୍ଲାର ଭାଗ ନୁହଁନ୍ତି । ଅନ୍ଯାନ୍ଯ ସମକାଳୀନ ପ୍ରଶାସନିକ ବିଭାଜନ ପରି, ସହରଗୁଡ଼ିକ ମଧ୍ଯ ୧୯୪୭ର ସ୍ଥାନୀୟ ସ୍ୱୟଂଶାସନ ଅଧିନିୟମ ଆଧାରରେ ପ୍ରତିଷ୍ଠିତ ହୋଇଛି । ସହର ସ୍ଥିତି ସ୍ଥାନୀୟ ସ୍ୱୟଂଶାସନ ଅଧିନିୟମର ଧାରା ୮ରେ ନିମ୍ନଲିଖିତ ନିୟମ ଉଲ୍ଲେଖ କରାଯାଇଛି ଯାହା ଅନୁସାରେ କୌଣସି ମୁନିସିପାଲିଟିକୁ ସହର ପଦ ଦିଆଯାଇ ଥାଏ; ଜନସଂଖ୍ଯା ୫୦,୦୦୦ ବା ତାଠାରୁ ଅଧିକ ଥିବ  ( 5 ) ଅତିକମରେ ୬୦% ଘର ଏକ କେନ୍ଦ୍ରୀୟ ଶିଳ୍ପାଞ୍ଚଳରେ ସ୍ଥାପିତ ହୋଇଥିବ  ( 6 ) ଅତିକମରେ ୬୦% ଲୋକ ବ୍ଯବସାୟ, ଶିଳ୍ପ ବା ଅନ୍ଯାନ୍ଯ ଶିଳ୍ପାଞ୍ଚଳୀୟ କାର୍ଯ୍ୟରେ ନିଯୁକ୍ତି ପାଇଥିବେ  ( 6 ) ରାଜ୍ୟର ପ୍ରଶାସନିକ ଆଦେଶଦ୍ୱାରା ନିର୍ଦ୍ଧାରିତ ଅନ୍ଯ ଯେକୌଣସି ସର୍ତ୍ତ ପୂରଣ ହେଉଥିବ   ଆଭ୍ୟନ୍ତରୀଣ ବ୍ୟାପାର ଓ ଯୋଗାଯୋଗ ମନ୍ତ୍ରାଳୟ ଏବଂ ରାଜ୍ଯପାଳଙ୍କଦ୍ୱାରା ଏହି ସହର ପଦବୀଟି ମିଳିଥାଏ  । ଏକ ସହର ଉପରୋକ୍ତ ସର୍ତ୍ତ ପୂରଣ ନ କରିପାରିଲେ ପୁଣି ଗ୍ରାମ କିମ୍ବା ନଗର ପଦବୀକୁ ଅଣାଯାଇ ପାରିବ କିନ୍ତୁ ଏପରି କେବେହେଲେ ଘଟି ନାହିଁ । ସବୁଠାରୁ କମ ଜନସଂଖ୍ୟା ବିଶିଷ୍ଟ ସହର ହୋକାଇଦୋର ଉତାଶିନାଇ-ଶୀର ଜନସଂଖ୍ୟା ମାତ୍ର ତିନି ହଜାର ଥିବା ବେଳକୁ ସେହି ହୋକାଇଦୋର ଏକ ନଗର ଓତୋଫୁକେ-ଚୋର ଜନସଂଖ୍ୟା ୪୦,୦୦୦ରୁ ଅଧିକ । ମୁନିସିପାଲିଟିମାନଙ୍କର ମିଶ୍ରଣ ନିମନ୍ତେ ବିଶେଷ ଧାରାର ଅଧିନିୟମ  ( , ୨୦୦୪ ଅଧିନିୟମ ସଂଖ୍ଯା ୫୯), ଅଧିନରେ ଯଦି ଏକ ମିଶାଇ ଦିଆଯାଇ ଥିବା ମୁନିସିପାଲିଟିର ଜନସଂଖ୍ୟା ମିଶ୍ରଣ ପରେ ୩୦,୦୦୦ ବା ଅଧିକ ହୋଇଯିବ ତେବେ ଉକ୍ତ ନୂଆ ମୁନିସିପାଲିଟିକୁ ମଧ୍ଯ ସହର ରୂପେ ନାମକରଣ କରାଯାଇ ପାରିବ  । ଏହାର ଉଦ୍ଦେଶ୍ଯ ଉକ୍ତ ସମ୍ମିଶ୍ରଣକୁ ସାହାଯ୍ୟ କରିବା ଓ ପ୍ରଶାସନିକ ଖର୍ଚ୍ଚ କମାଇବା । ଏହି ସହଜୀକୃତ ନୂଆ ନିୟମ ଯୋଗୁଁ ଅନେକ ମୁନିସିପାଲିଟିକୁ ସହର ଭାବରେ ନାମିତ କରାଗଲା । ଯେଉଁ ମୁନିସିପାଲିଟିଗୁଡ଼ିକ କେବଳ ଜନସଂଖ୍ୟା ବୃଦ୍ଧି ଯୋଗୁଁ ସହର ପଦ ଧାରଣ କରିଥିଲେ ସେଗୁଡ଼ିକ ଜାପାନର ସହର ହୋଇଥିବା ପୂର୍ବର ଗ୍ରାମ ଓ ନଗରଗୁଡ଼ିକର ସୂଚୀରେ ଲିପିବଦ୍ଧ । ବଡବଡ ସହରମାନଙ୍କ ପାଇଁ ବର୍ଗୀକରଣ ଜାପାନର କ୍ଯାବିନେଟ, ଦୁଇ ଲକ୍ଷରୁ ଅଧିକ ଲୋକ ରହୁଥିବା ସହରଗୁଡ଼ିକୁ କେନ୍ଦ୍ର ସହର କିମ୍ବା ନିର୍ଦ୍ଦେଶିତ ସହରର ମର୍ଯ୍ୟାଦା ଦେଇ ପାରିବେ । ଟୋକିଓର ସ୍ଥିତି ଜାପାନର ରାଜଧାନୀ ଟୋକିଓ ଏକ ସହର ଭାବରେ ରହି ଆସୁଥିଲା, କିନ୍ତୁ ୧୯୪୩ରୁ ଏହା ଏକ ବିଶେଷ ପ୍ରକାରର ରାଜ୍ଯ ବା  "-ତୋ"  ଭାବରେ ପରିଗଣିତ ହେଉଛି । ଟୋକିଓର ସମସ୍ତ ୨୩ ବିଶେଷ ସାହିର ପ୍ରଶାସନିକ ସ୍ଥିତି ଏକ ସହରର ସମତୁଲ୍ୟ ଅଟନ୍ତି । ଟୋକିଓ ଅଧିନରେ ଅନେକ ଗ୍ରାମ ଓ ନଗର ମଧ୍ଯ ଅଛନ୍ତି । ଇତିହାସ ୧୮୮୮ର  "ସହର ଧାରା"   (ଶୀସେଇ, ) ଅଧିନରେ ସହର ପ୍ରତିଷ୍ଠା କରାଯାଇ ଥିଲା  ।  "ଶୀ"  ବା ସହରଗୁଡ଼ିକ ପୂର୍ବର ଜିଲ୍ଲା ବା  "କୁ"  ବଦଳରେ ବ୍ଯବହାର କରାଗଲା । ପ୍ରଥମରେ ୧୮୮୯ରେ କେବଳ ୩୯ଟି ସହର ଥିଲା: ଅଧିକାଂଶ ରାଜ୍ଯମାନଙ୍କରେ ଗୋଟିଏ, କେତେକଙ୍କର ଦୁଇଟି  (ୟାମାଗାତା, ତୋୟୋମା, ଓସାକା, ହ୍ଯୋଗୋ, ଫୁକୁଓକା) ଏବଂ କେତେକଙ୍କ ନାହିଁ  । ଜାପାନରେ ସବା ଶେଷରେ ମିଆଜାକି ନିଜର ପ୍ରଥମ ସହର ୧୯୨୪ରେ ପାଇଥିଲା । ଓକିନାୱା ରାଜ୍ଯ ଏବଂ ହୋକାଇଦୋ ଦ୍ୱୟ ଜାପାନୀ ସାମ୍ରାଜ୍ଯ ସମୟରେ ରାଜ୍ଯ ପଦବାଚ୍ଯ ନଥିଲେ, ଅପିତୁ ୧୯୨୦ ପର୍ଯ୍ୟନ୍ତ ଶିଳ୍ପାଞ୍ଚଳୀୟ ଜିଲ୍ଲା ରୂପେ ରହିଥିଲେ । ଓକିନାୱାର ଦୁଇଟି ଜିଲ୍ଲା ନାହା-କୁ ଓ ଶୁରି-କୁ ଦ୍ୱୟକୁ ୧୯୨୧ରେ ନାହା-ଶୀ ଓ ଶୁରି-ଶୀରେ ପରିଣତ କରାଗଲା । ୧୯୨୨ ଅଗଷ୍ଟରେ ହୋକାଇଦୋର ଛଅଟି ଜିଲ୍ଲାକୁ ସହରରେ ପରିଣତ କରାଗଲା । ୧୯୪୫ ମସିହା ସୁଦ୍ଧା, ୨୦୫ଟି ସହର ସ୍ଥାପିତ ହୋଇସାରିଥିଲା । ଦ୍ୱିତୀୟ ବିଶ୍ୱଯୁଦ୍ଧ ପରେ, ୧୯୫୦ର  "ଶୋୱାର ମହାମିଶ୍ରଣ"  ବେଳେ ସହର ସଂଖ୍ଯା ଦୁଇଗୁଣ ବଢିଗଲା ଯଦି । ୨୦୧୮ ଅକ୍ଟୋବର ୧ ତାରିଖ ସୁଦ୍ଧା ଜାପାନରେ ୭୯୨ ସହର ରହିଛି ।
ପ୍ରାମୋକେନ  (ଇଂରାଜୀ ଭାଷାରେ ), ଯାହାକୁ ପ୍ରାମୋକ୍ସାଇନ   ମଧ୍ୟ କୁହାଯାଏ, ହେଉଛି ଏକ ଔଷଧ ଯାହା ଅର୍ଶ କିମ୍ବା କୀଟ କାମୁଡ଼ାରେ ହେଉଥିବା ଯନ୍ତ୍ରଣା ଏବଂ ଗଲୁର ଉପଶମ କରିବା ନିମନ୍ତେ ବ୍ୟବହୃତ ହୁଏ  । ଏହା ଚର୍ମରେ ପ୍ରୟୋଗ କରାଯାଏ । କର୍ଟିକୋଷ୍ଟିରଏଡ ସହିତ ମିଶ୍ରଣ ଭାବରେ ମଧ୍ୟ ଏହା ମିଳୁଅଛି । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପ୍ରୟୋଗ ସ୍ଥଳରେ ଜ୍ୱାଳା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ହୋଇପାରେ; ଏହା ସାଧାରଣତଃ ନିରାପଦ ଅଟେ ଯଦିଓ ଅନ୍ୟ ସ୍ଥାନୀୟ ନିଶ୍ଚେତକ ବ୍ୟବ‌ହାର କଲେ ପ୍ରତିକ୍ରିୟା ଥାଏ । ଏହା ସ୍ନାୟୁକୋଷଗୁଡ଼ିକର କୋଷ ଆବରଣକୁ ଦୃଢ଼ କରିଦିଏ । ୧୯୫୩ ମସିହାରେ ପ୍ରାମୋକେନ ବିଷୟ ବର୍ଣ୍ଣନା କରାଯାଇଥିଲା । ଏହା କାଉଣ୍ଟର ଉପରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଗୋଟିଏ ଔଷଧ ବୋତଲର ମୂଲ୍ୟ ପ୍ରାୟ ୫ ଡଲାର ଥିଲା ।
ନୃସିଂହ ତ୍ରିପାଠୀ  (ଜନ୍ମ: ୧୯୪୫) ଜଣେ ଓଡ଼ିଆ ଓଡ଼ିଆ କବି, କ୍ଷୁଦ୍ରଗଳ୍ପ ଲେଖକ, ସମ୍ପାଦକ, ଅନୁବାଦକ ଓ ସମାଜସେବୀ  । ସେ ୨୦୦୨ ମସିହାରେ ତାଙ୍କର ଅନୁବାଦ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନରେ ସମ୍ମାନିତ ହୋଇଥିଲେ । ତାଙ୍କ ରଚିତ କ୍ଷୁଦ୍ରଗଳ୍ପର ୪ଟି ସଂକଳନ ପ୍ରକାଶ ପାଇଥିଲା । ଜନ୍ମ, ଶିକ୍ଷା ଓ ପେଶା ନୃସିଂହ ତ୍ରିପାଠୀ ୧୯୪୫ ମସିହାରେ ଜନ୍ମଗ୍ରହଣ କରିଥିଲେ । ସେ ଓଡ଼ିଶା ବାଣୀବିହାରସ୍ଥିତ ଉତ୍କଳ ବିଶ୍ୱବିଦ୍ୟାଳୟ ଓ ଆହ୍ଲାବାଦ ବିଶ୍ୱବିଦ୍ୟାଳୟରେ ପାଠ ପଢ଼ିଥିଲେ । ନୃସିଂହ ୧୯୬୯ ମସିହାରେ ଭାରତୀୟ ରାଜସ୍ୱ ସେବାରେ ଯୋଗ ଦେଇଥିଲେ । ଏହାପୂର୍ବରୁ ସେ କେନ୍ଦ୍ରାପଡ଼ା ସ୍ୱୟଂଶାସିତ ମହାବିଦ୍ୟାଳୟର ଜଣେ ଅର୍ଥନୀତି ଅଧ୍ୟାପକ ଭାବରେ କାର୍ଯ୍ୟ କରୁଥିଲେ । ସେ ୨୦୦୪ ମସିହାରେ ଚାକିରୀରୁ ଅବସର ନେଇଥିଲେ । ଅବସର ନେବାବେଳକୁ ସେ ଆୟକର ବିଭାଗର ଜଣେ ପ୍ରମୁଖ କମିଶନର୍‌ ଭାବରେ କାର୍ଯ୍ୟ କରୁଥିଲେ । ୨୦୧୨ ମସିହାରେ ନୃସିଂହ କଲିକତା ବିଶ୍ୱବିଦ୍ୟାଳୟରୁ ତାଙ୍କର ପି.ଏଚ୍.ଡି. କରିଥିଲେ । ରଚନାବଳୀ ୧୯୯୮ - ଚାରୁଚନ୍ଦ୍ର ଲେଖା  (ଅନୁବାଦ) ୧୯୯୨ - ପର୍ବ ୧୯୯୮ - ଶୂନ୍ୟ ରମଣ ୧୯୮୩ - ହେ ଇଶ୍ୱର ଉଠ ୧୯୮୯ - ନିଦ୍ରିତ ସନ୍ୟାସ ୨୦୦୫ - ସତ୍‌ସଙ୍ଗ ପଥ ମନୋନିବେଶ ପ୍ରଣୟ ପରମ ବେଦ ପୁନର୍ଭବା ଶବ୍ଦଯାତ୍ରା ଶୂନ୍ୟ ରମଣ ସ୍ୱପ୍ନ ସମାଧି ପୁରସ୍କାର ଓ ସମ୍ମାନ ନୃସିଂହ ତ୍ରିପାଠୀଙ୍କୁ ୨୦୦୨ ମସିହାରେ ଅନୁବାଦ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ମିଳିଥିଲା  ।